text:
Contoh Pidato Bahasa Sunda Terbaru 2014Sebuah kumpulan pidato tidak terlepas dari itu, dalam list pidato yang akan Yoedha Com sampaikan ini semoga mampu bermanfaat dan dapat kita jadikan sebagai contoh dalam pidato yang akan kita sampaikan. Saran blog yoedha silahkan juga untuk di edit agar mampu menjadikan teks pidato ini menjadi lebih baik lagi. Karena saya tahu pidato ini masih banyak kekurangan dan celah yang salah dalam penulisan nya.
Berikut untuk contoh teks pidato bahasa dengan gaya sunda yang semoga mampu bermanfaat untuk kita semua. Apabila ada kesalahan dalam penulisan kami mohon maaf yang sebesar-besarnya.
Pidato Bahasa Sunda Tentang Ulang Tahun
Pidato Bahasa Sunda
Assalamualaikum wr wb.
Bapa-bapa, ibu-ibu saderek-saderek sadayana anu ku simkuring dipihormat.
Kalayan asma Allah Nu Maha Welas tur Nu Maya Asih. Langkung ti payun izinkeun simkuring ngadugikeun ucaapan terima kasih kana saniskanten perhatosan bapa-bapa, ibu-ibu sareng saderek sadaya anu parantos kersa ngaluuhan kana uleman simkuring ieu.
Shalawat saeng salam mugi tetep dilimpahkeun ka jungjungan urang sadaya kangjeng Nabi Muhammad SAW, sareng kulawargina, para sahabatna tug dugi ka urang sadayana anu mudah-mudahan kawuwuh rahmat sareng kasalametanana. Dupi maksad uleman simkuring ieu taya sanes kanggo syuuran dina mempperemut dinten kalahiran pun anak wasta (nama anak) dina ulang tauna anu ka (umur anak).
Tujuan simkuring ngayakeun paremutan ieu sanes kanggo ngamanjakeun pun anak atawa miceun rijki sakedik anu taya gunana. Justru simkuring ngayakeun paremutan ieu nyaeta kanggo langkung ngemut-ngemut kawajiban simkuring salaku orang tua sareng kawajiban un anak sabagi tunas harapan bangsa. Sarta sasuai sareng kahoyong urang sadaya hoyong gaduh putra anu soleh anu dipirido ku Allah SWT. Margi upami ngemutkeun salah sawios katerangan anu kaunggel dina hadits Rasululloh, anu kie unggelna:
"Upama maot anak adam (manusa) mangka pegat sagala amalna kajaba tilu perkara, (nyaeta) shodaqoh jariyah, ilmu anu mamfaat, boga anak anu sholeh anu ngadu'akeun janu jadi indung bapana".
Ku ayana kitu simkuring ngayakeun paremutan ieu, simkuring salaku orang tuana secara hanteu langsung parantos diemutkeun, yen sumkuring kedah tanggel waler sabage kapala kulawarga.
Akhirna upami aya kakirarangan boh dina sambutan atawa dina jamuan anu sederhana ieu, simkuring nyuhunkeun pangapuntena ka para wargi sadaya.
Mudah-mudahan Allah SWT ngabulkeun kana sadaya permaksadan ieu. Amin ya mujibas sailin, walhamdu lillah Rabbil 'alamin
Wassalamu'alakum Wr Wb.
Semoga dengan adanya sedikit artikel ini mampu menjadikan manfaat untuk kita semua agar menjadi lebih baik dan melestarikan bahasa daerahnya masing-masing. Apabila ada sebuah kritik dan saran monggo untuk di komentari. Sekian dan terimakasih atas kedatangan anda di artikel pidato bahasa sunda yang semoga bisa bermanfaat untuk kita semua


c: text/html

text:
Huma
Tatanén mangrupa salah sahiji pakasaban poko masarakat Indonésia anu geus aya sarta diwariskeun sacara turun tumurun, kaasup ogé dina budaya masarakat Sunda.[1] Mimiti, kagiatan tatanén teu bisa dilepaskeun dumasar tataan alam harita anu pinuh ku gunung jeung tutumwuhan.[1] Tina waktu ka waktu tumuwuhna kahirupan manusa anu saluyu jeung jaman dina widang tatanén ogé milu pobah boh dina widang pakakas nu di paké, boh dina pangaweruh masarak dina ngolah taneuh.[1] Padahal tatanén mangrupa salah sahiji budaya masarakat anu mawa mangpaat loba pikeun kahirupan masarakatna.[1] Ngahuma (tatanén) nya éta hiji sistem/pola tatanén anu ngarobah leuweung jadi leuweung garapan, pikeun tujuan ngahasilkeun pangan anu utamana paré.[2] Prosés éta lumangsung sacara tuluy-tinuluy.[2] Dina sajarahna sistem/pola tatanén, ngahuma mangrupa hiji tahapan dina evolusi budaya manusa ti budaya moro sato ka budaya tatanén.[2] Ngahuma dipikawanoh saprak manusa nyurtian prosés alamiah tumuwuhna pepelakan.[2] Masarakat Jawa Barat, hususna masarakat Sunda minangka masarakat pedalaman, geus mikawanoh sistem ngahuma saprak sawatara abad ka tukang, sahenteuna saprak jaman Neolitikum.[2] Ku alatan éta, masarakat Sunda di Jawa Barat mimitina nya éta masarakat tatanén.[2] Saluyu jeung kamajuan jaman, dina hiji sisi pangaweruh manusa ngeunaan tatanén di wewengkon Jawa Barat, kajaba di Baduy, sistem ngahuma lila kalilaan leungit.[2] Sistem ngahuma robah jadi sistem tatanén sérang sarta/atau tumpang sari.[2] Bukti anu nunjukeun yén masarakat Sunda geus mikawanoh sistem ngahuma nya éta dina naskah sunda anu nyaritakeun pakasaban sarta istilah anu dipaké dina tatanén, contona dina naskah Carita Parahyangan jeung wawacan Sulanjana.[1] Naskah Carita Parahyangan nyebutkeun lahirna lima urang titisan Panca Kusika, nya éta Sang Mangukuhan, Sang Karungkalah, Sang Katungmaralah, Sang Sandanggreba, sarta Sang Wretikandajun. “... Sang Mangukuhan njieun maneh panghuma, Sang Karungkalah njieun maneh panggerek, Sangkatungmaralah njieun maneh panjadap, Sang Sandanggreba njieun maneh padagang”.[1]
Hartina:“... Sang Mangukuhan jadi tukang ngahuma , Sang Karungkalah jadi tukang moro , Sang Katungmaralah jadi tukang sadap (nu nyieun gula beureum ti nira enau), Sang Sandanggreba jadi tukang dagang”.[1] Ieu némbongkeun yén ngahuma, moro, jeung nyadap nya éta jenis-jenis pakasaban sarta jadi kabiasaan masarakat Sunda dina jaman baheula[1]
Masalah Ngahuma[édit | sunting sumber]
Lamun jumlah masarakatna saeutik, loba lahan nu can dimangpaatkeun,jadi tradisi ngahuma salaku pakasaban urang Sunda nu loba dilakonan.[3] Unggal geus panén di huma patani nyieun lahan anyar atawa ngagarap taneuh huma nu séjén nu geus balik deui ka asal, tapi kaayaan geus robah.[3] Jumlah masarakat beuki loba, pamukiman beuki parinuh loba lahan anu dibuka pikeun nyumponan kabutuhan piimaheun.[3] Ieu nu jadi masalah pikeun patani huma, kusabab lahana nu beuki saeutik.[3] Sajaba ti éta kaayaan ayeuna mah loba karuksakan leuweung nu diakibatkeun tina lahan nu anyar.[3] Ngabukbak leuweung, muka taneuh garapan nu jadi ancaman lingkungan, sabab haseup nu ngebul jadi polusi pikeun masarakat nepi ka nagara tatangga. [3]
Prak-prakan Ngahuma[édit | sunting sumber]
Sacara umum, kagiatan ngahuma bisa dikelompokeun jadi 5 tahap, anu dina saban tahapannya sok dibiruyungan jeung upacara selamatan ambéh usaha tatanén teu nyanghareupan bangbalu atawa keuna ku hama.[3] Kahiji, ngabuka leuweung anu baris dipaké minangka ladang ku cara ngabersihkeun jukut atawa tatangkalan nu aya. Dina masarakat Sunda pakasaban ieu disebut kalayan istilah nyacar.[3] Pakasaban ieu biasana dipigawé ku lalaki kalayan ngagunakeun pakakas antara séjén bedog sarta parang.[3] Kadua,motongan tangkal badag kalayan ngagunakeun kapak, patik, atau baliung (sajenis kapak badag).[3] Saterusna, dipigawé pembakaran sésa régang kai sarta taneuh leuweung anu geus dituar pikeun ngagancangan prosés burukna sakaligus ngarahkeun zat nutrisi taneuh (mangrupa lebu leuweung anu geus dibeuleum) dina pepelakan nu ngahasilkeun pangan anu geus dipilih, ku kituna sampurnana prosés ngabakar jadi penting pikeun nangtukeun hasil panén.[3] Sanggeus dibeuleum, biasana taneuh henteu langsung disambut, tapi diingkeun sababaraha jam nepi ka taneuh jadi tiis.[3] Katilu, melak binih mangrupa pepelakan biji-bijian sarta padi-padian.[3] Di tatar Sunda, pakasaban ieu dipikawanoh kalayan istilah ngaseuk, ku cara ngabolongan taneuh pikeun melak binih ku aseuk (pakakas mangrupa iteuk kai kalayan panjang kira-kira 1.5méter sarta tungtung anu dijieun rada runcing).[3] Kagiatan ieu dipigawé ku lalaki sarta wanoja, pepelakan anu dipelak sajaba jenis biji-bijian sarta padi-padian, dipelak ogé kacang-kacangan sarta jagong.[3] Kaopat, pakasaban ngoyos atawa lahan tina jukut-jukut anu tumuwuh di kira-kira pepelakan sabot nungguan mangsa panén salila 3-4 bulan saterusna. [3] Dina awalna, pahuma ngan ngagunakeun leungeun waé sabot menyiangi jukut, tapi sanggeus aya perkembangan pakakas mangrupa pacul sarta kored (pacul leutik), mangka pahuma ngagunakeun pakakas dina ngaseuk sarta ngoyos.[3] Kalima, mangsa panén.[3] Pakasaban panén biasana dipigawé ku para wanoja sacara gotong royong, sedengkeun lalaki ngabogaan tugas ngunjalan hasil panén ka imah séwang-séwangan.[3] Taneuh huma dina masarakat tradisional Sunda biasana dikokolakeun salila hiji nepi ka tilu warsih.[3] Sanggeus éta ladang diingkeun jadi leuweung deui.[3] Dina prosés ieu, aya sawatara istilah, nya éta reuma jeung leuweung.[3] Reuma nya éta taneuh huma anu diingkeun sawatara lila sarta geus diwuwuhan jiga leuweung, sedengkeun huma anu geus jadi deui leuweung anu pinuh kalayan prosés melak tatangkalan disebut leuweung.[3]

robotstxt: allowed

filter: keep


text:
Saban peuting, sora tipi pasesedek jeung haseup roko. Mulek lir haseup pabrik. Di kamar leutik nu remeng-remeng, peuting ieu kuring sorangan kénéh, maturan guligah sajak luhureun asbak. Reup bray rohangan, leungeun teu daék cicing mencétan rémot, meusmeus warta kriminal, meusmeus iklan… Panon beuki karasa peurih, tapi hésé saré. Duh Gusti, sakapeung peurih haté, sono ka lembur… Tipi dipareuman, poék—mingkin seukeut tina jandéla kamar, lapat-lapat sora napas kuda. Sakapeung hohoang, asa nyakar garingna tikoro. Teu kungsi lila kadangu hujan turun, régang tatangkalan ngaregéh, méméh birahina tépa, nurih angen kuring…
Nu Sanesna:
Sumber: Grup Facebook Fikmin Sunda


text:
Selasa, 20 Juli 2010
Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Awéwé
Biantara Sesepuh ti Calon Pangantén Awéwé
Assalamu’alaikum Wr. Wbr.
Ngahaturkeun nuhun ka panata acara anu parantos nyésakeun lolongkrang waktos kanggo simkuring, pikeun sasanggem dina ngabagéakeun kulawarga calon pangantén pameget. Rupina teu aya deui kecap nu langkung anteb kanggo ngébréhkeun rasa bagja jero dada, iwal ti tasyakur bini’mah, ngagalindengkeun puji miwah sukur ka Alloh SWT, anu tos ngalungsurkeun pirang-pirang nimat kanggo urang sadaya; nimat iman, nimat Islam, nimat dipaparin jagjag tur waringkas, dugi ka dina dinten anu sakieu cangrana, insya Alloh urang baris nyakséni ngadahupna Jang Omad Kadaluwarsa ka Néng Siti Sapuratina.
Alhamdulillah, pangersa Bapa Naib ti Kantor Urusan Agama parantos sumping. Mangga Pa Naib, calikna di payun, supados simkuring langkung reugreug. Sumuhun, sabada nyukruk galur pancakakina mah, geuning sareng Bapa Naib téh masih baraya. Kupungkur, simkuring kantos sakulah-sakolih sareng anjeunna di internaat, waktos sasarengan janten murid Sakola Normal. Kulan? Sumuhun, sanés internét, in-ter-naat. Upami ayeuna mah teu bénten sareng asrama.
Ku ditepangkeunana sareng Bapa Naib, asa tambih ngandelan kayakinan, réhna perkawis jodo, pati, bagja sinareng cilaka mah anging Alloh Anu Uninga. Bapa Naib nembé ngaharéwos, saurna, sanajan tos puluhan taun didamel di Kantor Urusan Agama, sanajan tos ratusan kali nyatetkeun anu panganténan, nanging berekah dugi ka danget ieu masih kénéh nyorangan. Kulan? Sumuhun, di dieu saurna nyorangan sotéh, da di bumina mah aya nu ngaréncangan.
Urang kantunkeun heula dongéng Bapa Naib. Badé langsung baé ngawaler patalékan ti sesepuh calon pangantén pameget, bilih aranjeunna gantung dangueun, bilih teu sabar nganti walonan. Mangkaning nembé nyorang lalampahan sakitu tebihna, sageuy upami diulur ku waktu téh. Pa Éméd, kitu deui wargi-wargi sanésna ti Kalimantan, Jang Omad téh seja ditampi, sakali deui, seja ditampi binarung ku kabingahan.
Bapa Emed kalih Ibu, kitu deui wargi-wargi sadaya anu ku simkuring dipihormat,
Sanaos tos aya kedal ucap yén Jang Omad seja ditampi, nanging asa kirang payus upami sasanggem téh dicagkeun dugi ka dieu. Angot nguping sasauran ti sesepuh calon pangantén pameget sakitu ngagebayna. Étang-étang kaul wé ieu mah, ngiring bingah ka nu badé panganténan.
Upami disebat katempuhan buntut maung mah panginten kirang merenah, nanging kamari mah ditataharkeun pikeun biantara nampi calon pangantén téh nya pun lanceuk pisan, Kang Among Suryabarata Kusumah. Nanging sabada diémut deui ku anjeunna, sok inggis ébat dina waktosna. Bilih dumadakan geumpeur, malum nembé pisan badé diajar janten mitoha. Kalih perkawis tos aya babadiamian ti anggalna, upami nu nyérénkeun pangantén katingalna jangkung badag, seja dilawanan ku nu langsip baé. Nya simkuring anu katempuhanana, da rumaos pangbegangna.
Hadirin anu dipihormat,
Simkuring asmana kulawarga Bapa Among, kantenan ngarasa bagja binarung reueus, réhna anu dianti-anti ti kamari, ditungguan ti mangkukna, ayeuna teu burung cunduk. Sumuhun, ari melangna mah nataku, bilih aleutan ti Kalimantan kumaha onam di jalan, mangkaning saurna lalampahan ti Samarinda ka Bandung téh dugi ka opat dinten opat wengi.
Néng Siti mah tos kantenan, guling-gasahan ti kamari kénéh. Bet ngimpleng nu lain-lain cenah, kumaha mun Jang Omad katiruk jajantung ku pramugari kapal cai, dugi ka bolay niatna. Énggal baé dibeberah, masing yakin cék simkuring téh, Jang Omad mah teu aya watek cunihin. Ayeuna mah, Nyai, geus teu jaman ngeleyed téh. Jaman bruk-brak, jaman jujur, henteu sumput salindung. Na ari gantawang téh pun lanceuk nyeukseukan, “Aéh-aéh, naha ceuk saha Akang cunihin, ceuk saha Akang ngeleyed?” kituna téh bari muril-muril kumis.
Sumuhun, seja nguningakeun baé, wiréh pun lanceuk mah ceplak pahang, upami sasauran téh tara didingding kelir. Nu mawi, titip baé ka Jang Omad, teu kénging soak upami engké Pa Among muncereng, da tos kitu pasipatanana. Teu kénging inggis ku kumis, da haténa mah sakitu léahna. Nanging, apan ayeuna mah sanés jaman Si Kabayan, tos kedah teu usum mitoha paséa sareng minantu téh. Sanés kitu, Kang Among? Sanés saurna téh.
Hadirin anu dipihormat,
Kantenan, kawitna mah Kang Among ogé teu kinten hélokna, basa uningaeun Néng Siti gaduh beubeureuh dina internét. Saurna téh: “Teu kaharti ari barudak ayeuna. Naon resepna bobogohan jeung nu teu puguh bungkeuleukanana, piraku rék ngagaléntoran aksara? Jeung nu ngajirim wé atuh Nyai, tuh aya Kang Dian, aya Cep Usman, Jang Dédé, ngan ulah wé ari jeung Ceu Éti mah.”
“Kang Omad téh nyaaheun pisan …” sanggem pun alo.
“Nyaaheun kumaha, tepung gé acan. Weléh teu kaharti ku kolot mah, sakalian wé atuh kawin téh jeung komputer.”
Ah, da kitu geuning pun lanceuk mah.
Nanging, saparantos panjonghok, geuning teu burung ngarepok. Reugreug simkuring téh, najan jodona urang Kalimantan, tapi apan enas-enasna mah apan masih kénéh urang Sunda. Masih kénéh maké basa Sunda. Masih kénéh ngamumulé budaya Sunda. Simkuring panuju pisan kana kasauran sesepuh calon pangantén pameget. Leres barudak téh digedékeun dina jaman anu tos béda, nu disebat modéren téa, nanging reueus naker upami masih émut ka titipan karuhun mah.
Hadirin anu dipihormat,
Pamaksadan Bapa Éméd téh geuning pertéla pisan. Nguping niat anu sakitu ihlasna, sageuy upami simkuring sareng pun lanceuk ngamomorékeun. Perkawis Jang Omad anu magar seueur kakirangan, ah, da apan jalma mah teu aya nu sampurna. Tong boroning barudak anu nembé badé diajar rumah-tangga, dalah anu tos puluhan taun, sapertos simkuring, ari pacogrégan mah sok aya baé. Sawangsulna Si Nyai, eukeur mah ogoan, katambah babarian, belikan, teu sabaran, Jang Omad gé langkung uninga panginten. Hapunten pisan upami Néng Siti kirang pangaweruh dina ngawulaan carogé. Nyanggakeun ka Jang Omad kanggo ngalelempengna.
Sumpingna kulawarga Jang Omad anu magar teu nyandak munding-munding acan, teu janten émutan pikeun simkuring mah. Sanaos tadi ku simkuring katingal aya nu nyandak soang dua jodo. Ku kasumpinganana gé, simkuring tos pirang-pirang ngahaturkeun nuhun.
Mugia sabada diwalimahan, Jang Omad sareng Néng Siti janten kulawarga anu runtut-raut sauyunan. Sing manjang laki-rabina, dipaparin putra anu soléh, geusan ngahontal kabagjaan dunya rawuh ahérat.
Sakitu nu kapihatur.
Billahi taufik walhidayah. Wassalamu’alaikum Wr. Wbr.
(http://daluang.com/biantara-nyerenkeun-jeung-narima-calon-panganten/)
7 komentar:
- Anonim14 Februari 2012 23.24
Nyuhunkeun widina abdi ngopy conto pidato anu kalintang saena. Insyallh bakal manfa`at.Htr nuhun.BalasHapus
Sami abdi oge nyuhunkeun widina bade ngopy ieu contoh pidatio teh. hatur nuhunBalasHapus
hatur nuhun visan artikelna kaanggoBalasHapus
neda hapunten tur nyuhungkeun widi COPAS
nyungkeun widi copas hatur nuhunBalasHapus
- Anonim13 April 2013 03.17
HATURNUHUN,, NYUHUNKEUN WIDI NGOPI...BalasHapus
IBU ANI
neda widi bade di copiBalasHapus
pabeulit ieu teh nampi atanpi nyerenkeun..?????BalasHapus
Judul-Judul Pidato Pilihan :
- Dies Natalis SMAN 1 Kesamben Tuntutan Globalisasi
- Sambutan Camat Pada Rapat Desa Melalui Gotong-royong Segala Kesulitan Bisa Teratasi
- Acara Rutin Mingguan SMAN 1 Garut Kita Harus Mandiri
- Acara Rutin Mingguan SMAN 21 Semarang Membangun Semangat Muda
- Contoh Pidato Acara Rutin Mingguan SMKN 10 Subang Berbakti Kepada Orang Tua
- Pidato Pertemuan Rutin Bulanan SMAN 2 Cikarang Pusat Bekasi Jiwa Mandiri Kunci Harga Diri
- Pidato Pertemuan Rutin Bulanan SMAN 5 Jakarta Menjadi Generasi Muda Pembawa Perubahan
- Pidato Pembinaan Rutin Bulanan SMAN 17 Batam Mari Bangun Semangat Belajar Kita
- Pidato Pembinaan Rutin Mingguan SMAN 5 Bandung Membangun Semangat Belajar Menggapai Prestasi
- Pidato Pembinaan Rutin SMAN 1 Semarang Mari Bangun Karakter Secara Positif
- Pidato Perpisahan oleh Perwakilan Siswa Kelas 3 SMP Lanjutkan Sekolah dan Raih Cita-citamu
- Contoh Pidato Tema Reboisasi Anjuran Menanam 1000 Pohon
- Contoh Pidato Pada Hari Pendidikan Nasional Bangkitkan Semangat Pendidikan Nasional
- Pidato SD Negeri 5 Bangkalan Indahnya Memiliki Sopan Santun
- Pidato Perpisahan oleh Siswa SMP 2 Surabaya Jadi Juara Berkat Jerih Payah
- Pidato Perpisahan oleh Wakil Siswa Kelas 3 SMP 33 Jakarta Raih Pendidikan Lebih Tinggi Raih Cita-cita
- Pidato Perpisahan Sekolah SMPN 15 Batam Kejarlah Cita-Citamu
- Pidato Perpisahan Kelas 6 SDN 1 Jakarta Giatlah Belajar dan Raih Cita-citamu Setinggi Mungkin
- Pidato Perpisahan Murid SDN 1 Bengkulu Buang Penyesalan Perbaiki Masa Depan
- Pidato Perpisahan oleh Wakil Siswa kelas 3 SMAN 1 Cilegon Waktu Tak Dapat Diputar Jangan Sia-Siakan
- Contoh Pidato Sambutan Kepala Desa Pada Rapat Desa Informasi Sangatlah Penting Untuk Kemajuan
- Contoh Pidato Sambutan Pada Pembukaan Diskusi Kelompok Manfaat Bioteknologi
- Contoh Pidato Sambutan Pada Sidang Pembukaan Pemilihan Ketua Prestasi Bisa Dicapai Berkat Keuletan dan Ketangguhan
- Contoh Pidato Upacara Rutin SMAN 2 Cikarang Pusat Bekasi Jadilah Pemuda Sukses
- Contoh Pidato Rutin SMPN 1 Bekasi Membangun Harapan Membangun Keberhasilan
- Contoh Pidato Upacara Rutin SMAN 2 Cikarang Pusat Bekasi Pemuda Taruhan Bangsa
- Contoh Pidato Upacara Rutin SMAN 1 Tasikmalaya Membangun Perubahan dan Mencapai Kesuksesan
- Contoh Pidato Upacara Rutin SMAN 12 Tasikmalaya Belajarlah Berani Bertindak Untuk Keberhasilan Masa Depan
- Contoh Pidato Pembinaan Rutin SMA Negeri 8 Bekasi Mari Bangun Karakter Secara Positif
- Contoh Pidato Upacara Hari Senin SMA Negeri 15 Jakarta Bermimpilah Besar dan Pegang Kuat-Kuat Hingga Berhasil
Ebook GRATIS : Apabila Anda pengunjung baru dan Anda ingin menemukan rahasia : Bagaimana Hidup Berat Tetapi Terasa Tanpa Masalah-Menggelorakan gairah Hidup Tingkat Tinggi dalam Hitungan Menit". Klik Sekarang DisiniDownload Sekarang : Rahasia Merebut Gadis Incaran Anda Tanpa Penolakan. Rahasia Ini Dinikmati Sejuta Download
Kabar Internasional Paling Kontroversial
- Penghinaan : Jilbab Tempat Kencing
- Para Prajurit Israel lakukan penyiksaan dan kekejaman Pada warga Palestina, sejak minggu pertama dilatih Jadi tentara
- 200.000 veteran AS pada perang Irak dan Afghanistan jadi gelandangan
- Pahitnya Nasib Veteran AS Paska Perang Irak & Afganistan Ditelantarkan Pemerintahannya Sendiri
- Dr. Dari London Berbalik 180 Derajat Benci Israel
- Bom - bom Mutakhir Negara Teroris Israel
- Saksi mata tragedi pembantaian kamp Sabra-Shatila
- Dampak Bom Posphor terhadap Tubuh Manusia
- Orang Israel yang paling Dibenci Israel
- Surat Ancaman Pembunuhan dari Anak Israel Usia 8 tahun kepada Anak Palestina Seusianya
- Ayat-ayat Talmud yang Dijadikan Doktrin Perang Tentara Israel
- Dinasti Bush Menunggangi Kekristenan untuk Menipu Warga Kristen Dunia
- Kitab Talmud Kitabnya Yahudi : Orang - Orang Non Yahudi Bukanlah Manusia, Melainkan Binatang Kekejian Israel
- Ratusan Tentara Israel Tewas Oleh Pejuang Palestina
- Lebih Dari 30 Pilot Israel Tolak Perang di Gaza
- Militer Teroris Israel Akui Gunakan Taktik Brutal di Gaza
- Pasukan Israel Berperang Dengan Menggunakan Pampers
- Lemparan Sepatu : Hadiah Perpisahan Buat Bush Sang Pembantai
- Obama Mulai Menabuh Genderang Perang Kepada Umat Islam
- Tzivni Livni Mengakui Benteng Kekuatan Hamas Tak Runtuh
- Bin Laden Serukan Jihad Fisabilillah Terhadap Zionis Israel
- PM Turki Sumpah Serapahi Presiden Israel
- Israel Tidak Tahu Batas Negaranya Sendiri, Karena Memang Tidak Punya Negara
- Proses Terbentuknya Zionisme
- Media Israel Akui 8 Kegagalan Israel di Gaza
- Ratusan Tentara Israel Tewas oleh Pejuang Palestina
- Israel Tidak Akan Mengumumkan Jumlah Tentaranya yang Tewas Kecuali Hanya Menyebut 10 Korban
- Aib dan Kelemahan Israel Mulai Terkuak


text:
Quark
Quark (dibaca kwɔː(r)k), sakumaha dijelaskeun dina modél baku dina fisika partikel, babarengan jeung lepton dipercaya mangrupakeun partikel éleménter anu ngawangun kabéh materi. Gabungan sababaraha quark ngabentuk jinis-jinis partikel séjén, contona partikel jinis meson anu diwangun ku dua siki quark, partikel jinis baryon anu diwangun ku tilu jinis quark sarta anyar-anyar ieu kapanggih nyaéta pentaquark anu diwangun ku lima siki quark. Partikel-partikel kawas proton jeung neutron kaasup kana jinis baryon, sedengkeun éléktron lain kasusun ku quark tapi geus mangrupakeun hiji partikel éleménter anu kaasup kana jinis lepton. Aya genep jinis quark anu dibédakeun dumasar kana "rasa"-na, nyaéta up, down, charm, strange, top sarta bottom. Antipartikel quark disebut antiquark. Dina téori quantum chromodynamic unggal quark (up, down, charm, strange, top jeung bottom) ngabogaan tilu warna nyaéta beureum, paul jeung héjo, di mana hiji partikel ngan bisa dijieun ku paduan warna netral.
Tempo ogé[édit | sunting sumber]
Tumbu ka luar[édit | sunting sumber]
Rujukan[édit | sunting sumber]
- Griffiths, David J. (1987). Introduction to Elementary Particles, Wiley, John & Sons, Inc. ISBN 0-471-60386-4.
- Povh, Bogdan (1995). Particles and Nuclei: An Introduction to the Physical Concepts, Springer-verlag. ISBN 0-387-59439-6.
- Particle Data Group on quarks
- A schematic modél of baryons and mesons, by Murray Gell-mann (1964)
- Observation of the top quark at Fermilab
- Nanoreisen-a very educational site on Quarks and many other things beyond the nanoscale.
- Standard Modél of Particle Physics
- Quarks
- Quark dance
- A Positron Named Priscilla — A description of CERN’s experiment to count the families of quarks
- The original English word quark and its adaptation to particle physics
- An elementary popular introduction


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Kamis, 26 Juli 2012
Wasiat konglomerat
pangbungkuskeun ku salambar boeh
ladang ngeleketek
tina rupa"proyek
lamun apih nemahan pati
pang meserkeun padung jati
ladang ngumpulkeun komisi
jeung rupa"korupsi
kontrak" nu can di teken
jeung SPK_SPK nu can dilaksanakeun
awurkeun luhuran paesan
na tetengger heg tulisan
Apih konglomerat tauladan
Selasa, 17 Juli 2012
Nalungtik Bahasa Sunda - Istilah dina bahasa sunda nu ampir tilem
GEREMBEL:
Kumpulan tatangkalan nu rada rembet, tapi teu biasa dipake nyumput sasatoan
GUPITAN : Jalan heureut (sarupa jalan satapak) antara dua lamping
HUNYUR : Imah rinyuh atawa taneuh nu mucunghul, pasir leutik
HUMA : Sawah darat, kebon nu dipake melake par tur tara dikocoran cai
JALAN HUNI : Lolongkrang tincakkeun antara pepelakan di kebon
JALAN JAJAHAN : Jalan gedenu bisa dipaké ngaliwat kandaraan
JALAN SATAPAK : Jalan nu ngan bisa diliwatan ku jelema
JONTOR : Taneuh anu nyodor ka laut
JUNGKRANG : Legok anu jero sarta gurawes
KUBANGAN : Tempat nu ledok
(biasana di sawah atawa di balong) paranti mandi munding
KAMALIR : Jalan cai leutik
KOBAKAN : Lobang di tegalan anu aya caian
KEREES : Tempat di sisi walungan anu réa keusikan
KEBON : Taneuh darat nu dipake melak rupa-rupa pepelakan
LANDEUH : Taneuh atawa tempat nu leuwih handap ti tempat urang cicing
LEBAK : Tempat nu leuwih handap
LENGKONG : Tempat legok jeung jero di antara dua lamping
LAMPING : Tempat di gunung antara puncak jeung tutugan
jeung saterusna...
ku: Kisunda Sawawa di Forrum PUGER's Pasundan
Selasa, 26 Juni 2012
Ngobrol di FB nu Paling Seru
pek tinggal gambarna di handap ieu:
Rabu, 01 Februari 2012
Coretan ki Sunda sawawa 2
Selasa, 17 Januari 2012
Gupay kamelang nyarungsum kalbu
wakca ngedalkeun rasa nu miragadenda
da hirup mah estuning diugung ugung ku payung
diamprok amprok ku alok,,,
tuh geura tingali,,,
tampian masih keneh angger nu baheula
minuhan kalangkang jampana rasa
ramisak ngantos galindeng soanten salira
nyangkeh pageuh nyangcang kageugeut


text:
Kabaya
Kabaya mangrupa baju awéwé nu leungeunna panjang, bagian handapna nepi ka puhu bitis, bagian hareupna dipanitihan, bagian luhur dilipet nepi ka jadi kerah kabaya Bandung anu surawé (lipetan kerah) nepi kana dada, bagian handapna anu di tukang mah pondok, sarta anu di hareupna panjang, kadua tungtung (kénca-katuhu bajuna ditalikeun sangkan nutupan bujal, dipaké ku awéwé nu digawé di sawah atawa di kebon.[1] Kabaya Kartini anu contona surawé, pola nu digunakeun biasana nepi ka handap, bagian handap palebah tukang jeung hareup panjangna téh sarua (rata).[1] Kabaya Kartini biasana maké tisi atawa hiasan saperti muté atawa karpatu, mimitina bagian beuheung anu ngaliwatan dada nepi ka bagian handap.[1] Sapanjang bagian handapna dihiasan ku bola emas atawa nu sarupa jeung éta.[1] Baju kabaya biasana dipaké jeung samping kebat, gelung, selop, atawa kelom geulis di mangsa nu heubeul, tapi dina kamekaranana mah maké selop anu jangkung atawa anu jéngké.[1] Kabaya ayeuna bisa dipaké dina acara kawinan, utamana kabaya Bandung anu modelna buntung (leungeunna satengah).[1]
Daptar eusi
Étimologi[édit | sunting sumber]
Kabaya asalna ti basa Arab 'kaba' anu hartina 'pakéan' sarta diwanohkeun ngaliwatan basa Portugis sabot maranéhanana badarat di Asia kidul-wétan.[2] Kecap kabaya dihartikeun minangka rupa pakéan (kaluhuran/kaméja awéwé) mimiti anu dipaké ku awéwé Indonésia dina abad ka-15 atawa ka-16 Masehi.[2] Samentara èta, nu séjénna ogé percaya, kabaya aya pakait jeung pakéan tunik awéwé dina mangsa kakaisaran Ming di Cina, sarta pangaruh ieu sumebarna sanggeus imigrasi gegedéan nu maluruh semenanjung Asia Kidul jeung Asia Kidul-wétan di abad ka-13 nepi ka-16 Maséhi.[2] Pangaruh ieu terus sumebar ka Malaka, Jawa, Bali, Sumatera, jeung Sulawesi.[3] Leupas ti asal usulna saperti Arab, Portugis, atawa Cina, yén sumebarna émang ti lebah kalér Kapuloan Indonésia.[2] Hartina, nagara-nagara anu kaliwatan ku jajahan kawas Arab, Portugis, sarta Cina, bisa jadi ngabogaan vérsi kabayana sorangan, nu ahirna Jawa jadi udagan sumebarna alatan teu kapanggih tapakna deui di kapuloan Pasifik Kulon atawa semenanjung kalér Australia.[2] Masarakat Jawa, basa éta leuwih mikawanoh lawon panjang, tinun, tali, sarta kekemben minangka pakéan sapopoé. Aya ogé anu boga pamadegan yén di mangsa ieu kabaya kawates dipaké di golongan karajaan waé.[2] Hanjakalna, bukti-buktina pohara héngkér.[2] Lawon nu bahanna ramat alam di nagari tropis kawas Indonésia gampang pisan ancur alatan beueus, kaayaan hawa, nepi ka mikroorganisme nu ngadaharna.[2] Bukti anu henteu bisa disebutkeun kuat nyaéta arca-arca sarta rélief anu ditatah, lolobana dina wangunan kuno abad ke-13 nepi ka-15.[2] Tapi, euweuh pola atawa gambaran asli anu ngajelaskeun ayana kabaya di mangsa harita.[2]
Kamekaran Kabaya di Indonésia[édit | sunting sumber]
- Abad ka-15
Kamekaran kabaya raket ogé patalina jeung sumebarna agama Islam di Indonésia nu kira-kira di abad ka-15.[3] Parobahan budaya pakéan katempo dina kamekaran karajaan-karajaan Jawa kuno ka jaman kasultanan atawa karajaan Islam di Pulo Jawa.[3] Saméméh abad ka-15, masarakat Jawa kuno leuwih wnoh kana lawon panjang, tinun, tali, atawa kekemben.[3] Kaislaman pohara kuat mangaruhan kamekaran kabaya di mimiti-mimiti kamekaranana.[2] Awalna kabaya téh mangrupa kaluhuruan panjang ngawangun tunik basajan anu nyodor ti beuheung nepi ka tuur (baju kurung).[2] Hal ieu ngingetkeun urang baris abaya sarta kabaya Malayu.[2] Pakéan kawas kieu saolah-olah ngésérkeun kekemben tradisional.[2] Di sawatara tungtung Indonésia komo bisa kapanggih awéwé anu katémbong tampa kaluhuran naon waé (Bali, Lampung, Jawa).[2] Kabiasaan pakéan macem éta ogé milu kaéserkeun, cacak dina sawatara acara adat kudu papakéan kawas kitu deui, utamana di Bali.[2]
- Abad ka-16
Di taun 1600, kabaya dipaké sacara resmi ku kulawarga karajaan.[3] Sanggeus sumebarna agama Islam, kabaya jadi pakéan nu kasohor, ogé jadi ciri kaayaan hiji jalma.[3] Dokuméntasi heubeul Karajaan Islam Cirebon, Surakarta, atawa Yogyakarta némbongkeun yén maké pakéan ieu jadi bagéan kulawarga karajaan.[3] Kaluhuran kabaya biasana digabungkeun jeung samping batik, salaku jarit atawa kahandapan. Di jaman Kartini, kabaya sorangan ogé dipaké ku awéwé Walanda nu sarua digabungkeun jeung samping batik.[3]
- Jaman Jajahan Walanda-Jepang
Mangsa jajahan Walanda, kabaya dipaké pakéan resmi awèwè Éropa.[3] Harita, kabaya ngan ukur maké lawon tinunan mori nu satuluyna ditambahan maké sutera jeung sulaman nu warna warni.[3] Pakéan ieu oge disebut "Nyonya Kabaya" ku jalma-jalma katurunan ti Malaka.[3] Kabaya Nyonya ieu téh éndah parat, blus bordir nu dipaké sapasang jeung sarung batik ku awéwé katurunanna.[4] Awalna, kabaya dipaké kalayan sarung sarta kaos alus nu aya mutéan, nu mindeng disebut "Kasut Manék" nepi ka ngalaman parobahan.[3] Hiji garmén anu sarupa disebut "Nyonya kabaya" dijieun mimitina ku jalma-jalma katurunan ti Malaka.[4] Maranéhna maké kabaya sarta sapatu, manik-manik, sarung, anu disebut kasut manék téa.[4] Ayeuna, kabaya Nyonya baris ngaliwatan jaman kawangunan rohani, sarta jadi kasohor di golongan masarakat nu séjén Asia.[4] Di abad ka-19, kabaya geus jadi pakéan sapopoé pikeun maluruh kelas sosial, rék awéwé Jawa atawa katurunan Walanda. Kabaya ogé kungsi jadi pakéan wajib awéwé Walanda nu hjrah ka Hindia (sebutan Indonesia jaman harita).[3] Kabaya ogé kungsi ngalaman turun darajat dina mangsa jajahan Jepang, sabot jaman harita kabaya dihartikeun salaku pakéan nu dipaké ku kaom pribumi nu ditahan jeung pagawé paksa di jaman harita.[3]
- Jaman Kamerdékaan
Di jaman kamerdekaan, kabaya jeung batik jadi ciri pajoangan sarta nasionalisme.[3] Ajén sarta kalungguhanana naék jeung deui dijadikeun pakéan di acara-acara resmi atawa kanagaraan.[3] Kabaya ngabogaan harti ngirut haté, éndah, sarta nu ningali bisa kapincut.[3] Leupas ti sajarah naék jeung turunna kabaya, kamekaran kabaya sorangan téh loba pisan jenisna.[3] Ayeuna kabaya lain ukur dipaké acara resmi hungkul.[3] Loba desainer nu ngalakukeun parobahan ku cara ngagabungkeun kabaya jeung kahandapanna, aksesorisna, atawa corak nu leuwih leupas.[3] Kabaya ogé lain ukur dipaké ku golongan ibu-ibu, tapi leuwih lega ogé pikeun budak awéwé nu ngora.[3] Jenis kabaya pang lobana dipaké nyaèta di Kapuloan Jawa sarta Bali, bisa kasampak disusud kabaya dipake di Jawa, sarta ti ahir abad 19 nepi ka mimiti abad ka-20 sarta saterusna.[5] Lahirna kabaya-kabaya jieunan Anne Avantie, Marga Alam, Adjie Notonegoro, Biyan Wanaatmadja, Sebastian Gunawan nepi ka desainer-desainer ngora kawas Priyo Oktaviano, Rusly Tjohnardi, Ferry Sunarto sarta loba deui bukti parobahan kabaya éta.[2] Kabaya jieunan désainer-désainer tadi asup ka sabudeureun lokal sarta bisa asup ka bawahan internasional.[2] Pagelaran-pagelaran pola-pola kabaya nu paunggul-unggul, kritik, sarta pupujian méré akibat anu pohara ngawangun.[2] Kabaya kiwari leuwih ti saukur identitas, kabaya ogé hiji komoditi sarta jati diri bangsa Indonésia.
Kalungguhan Kabaya di Indonésia[édit | sunting sumber]
Kabaya mangrupa hal nu bisa ngawujudkeun cita-cita nu tangtu tina 'feminitas' dina kasadaran basa Indonésia.[5] Minangka pilihan pakéan nasional awéwé, salila éra Soékarno taun 1940, kabaya geus mucunghul pikeun idéntitas awéwé nu tangtu tina ajén tradisional.[5] Kartini geus lila jadi simbol émansipasi awéwé di Indonésia nu geus jadi wawakil kabaya abad ka-19 "Proto-feminis" sosok Radén A. Kartini.[5] Dina miéling kahirupan Kartini, murid awéwé di sakumna Jawa sarta wewengkon séjén biasana sok maké pakéan tradisional, anu kaasup kabaya.[5] Dina pamakéan kabaya, bisa katempo pulitik multaneously anu ngawakilan 'kamajuan' sarta 'talari', maké kabaya téh nya éta minangka pilihan pakéan sapopoé pikeun générasi anu leuwih kolot ti awéwé kaom malarat dayeuh kolot sarta pilemburan di Jawa sarta Bali.[5] Tina sakabéh pakéan formal, kabaya ogé boga kagunaan minangka hiji bagian pikeun kagunaan séjen, kaasup upacara kawinan, wisuda, atawa upacara sipil séjénna, sarta awéwé nu digawé pikeun saragam gawéna di industri wisata sarta hotél. Kabaya ogé boga mangpaat tina sawatara éstétika, harti formulir, sarta pakakas pikeun éksplorasi dina konstruksi idéntitas budaya sarta parobahanna, hususna dina hubungan jeung aspék 'feminin'.[5] Ieu kasampak kumaha datangna 'feminitas' dina hubungan identitas budaya, pribadi sarta babarengan.[5] Kabaya Indonésia bisa unggul liwat siluet ultra feminin, kabaya teh gunana ngabunian awak awéwé, nyieunna aya cahya , pangawakan jadi ngadekok sampurna.[2] Kabaya can bisa kapanggih di tempat séjén, komo tempat-tempat anu dipercaya minangka cikal bakal kabaya kasebut mangaruhan Indonésia.[2] Kabaya bisa jadi baris geura-giru ngasupan kosa-kecap Inggris kawas batik sarta iket.[2] Lamun geus kitu, moal aya nu bisa ngobah kalungguhan kabaya di Indonésia.[2] Kabaya ngahontal kamulyaan seni anu pangluhurna di ieu nagari.[2]
Cara Maké Kabaya Awéwé Sunda[édit | sunting sumber]
- Pakéan awéwé Sunda:[6]
- Samping Kebat
- Kutang
- Beubeur atawa angkin
- Kabaya
- Cara Maké Kabaya:
- Samping Kebat: Samping Kebat (batik panjang),dibeberkeun di tukangeun awak, rata-rata dina cangkéng.
- Sisi tungtung sarung palebah katuhu dilipet ka palebah kénca nepi ka tengah cangkéng bagian hareup atawa nepi ka cangkéng palebah kénca
- Sarung ti palebah kénca dibeulitkeun ka palebah katuhu, tuluy ka tukang, ka hareup deui nepi ka tungtung sarung aya di tengah-tengah cangkeng bagian hareup, atawa di palebah katuhu hareup.
- Biasana mun aya di imah, panjang sarung dipakena ngan ukur nepi ka sawates tengah bitis.
- Lamun maké kutang, biasana maké kutang kurung
- Saterusna karék dipaké kabaya anu aya beulahanana di hareup.[6]
Galéri[édit | sunting sumber]
Rujukan[édit | sunting sumber]
- ↑ a b c d e f (id)Rosidi,Ajip.dkk.Ensiklopedi Sunda:Alam,Manusia,dan Budaya.Pustaka Jaya.Jakarta.2000.
- ↑ a b c d e f g h i j k l m n o p q r s t u v w x (id)Kabaya (Diaksés tanggal 27 September 2011)
- ↑ a b c d e f g h i j k l m n o p q r s t u (id)Pentasari,Ria. 2007. Chic In Kebaya. Jakarta:Erlangga Kaca. 13
- ↑ a b c d (en) Nyonya kabaya
- ↑ a b c d e f g h (en)Kalungguhan Kabaya (Diakses 27 Desember 2011)
- ↑ a b (id) DEPARTEMEN PENDIDIKAN DAN KEBUDAYAAN.Pakaian Tradisional Daerah Jawa Barat.1988.Kaca 40


text:
Senin, 07 Mei 2012
narasi
Baeu anaking, deudeuh teuing sugan teh lain kitu pamaksudan.
Samemeh ibu jeung mamah amanat ka hidep, ibu jeung mamah menta kasaksi ku kadang wargi katungkulan ku baraya nu biasa oge dulur-dulur anu matuh.
Anaking jimat ibu, mun diukur ku gunung moal aya kabungah ibu ayeuna, pangguar rasa, merelena eusi hate hidep nu dipedar bieu, ku ibu katarima pisan disuhun dina embun-embunan ditampi kuasta kalih, reueus, bagja, deudeuh nu taya papadana.
Anaking bener pisan caritaan hidep the, ati moal mungkir rasa narima pisan, mungguh mahluk, waruga jalma kumelendang di alam pawenangan ieu dirarangkenan ku dua rupa perkara anu teu weleh papasangan, antara salah jeung bener antara hade jeung goring, pamustungannana babanding nu dipimilik ku diri urang gumantung niat jeung hate urang sorangan.
Hidep mangrupi hiji jirim diri nu ngarandapan, Ibu bagja, bungah amar watasuta.
Anaking puputan ati perkara rasa tumarima jeung pamenta hidep sangkan bapa ngahampura, bapa kacida kagagasna, teu sangka hidep geus bisa nembongkeun hiji ciri yen jalma kudu boga rasa tumarima, rasa rumasa beh dituna rasa tumarima kanu Maha Kawasa, sing gede hate anaking tong boro dipenta dalah dina henteuna pisan ku bapa moal burung dihampura, caang bula opat welas jalan gede sasapuan clik putih clak herang, ngan sawangsulna bapa salila hidep nutur waktu milang kori mapay kahirupan teu bisa nyugemakeun kanu jadi anak. Hampura anaking ! Sakali deui hampura.
Eneng, Asep Anak ibu, Anaking, itung-itung sosonoan nutur catur mungkas carita ibu rek wakca balaka ngedalkeun kabungah, rasa sasieureun sabeunyeureun, sakeprul bakatuleun, malah mandar manfaat keur hidep geusan alaeun jaga
Eneng, Asep Bapa seja wawadi ka hidep omat bisi lilir pikir nyasar lampah ulah leah gancang nyingkah antukna sok tiwas, sing pageuh mideudeuh ka deungeun, sing asih kasasama, sing gilig dina ati, sing tetela manjing rasa, jauh ditumbu ku umur anggang digantaran nyawa, Jauh mo burung cunduk anggang mo pasti kateang, ulah waas ku mangsa, ulah lilir ku wanci, najan lara tumekaning pati puput umur nepi ka kubur, omat hidep ulah jadi cara ka jalan tapi kudu carang ka jalan, ulah kurang akal pedah paanggang ulah leutik pikir pedah patebih. Omat bisi tambelar ka baraya, poho ka purwadaksi, sing inget nu ngajadikeun lantaran ge4larna hidep ka lam dunya. Indung tunggulna rahayu bapa tangkalna darajat.
Anaking, jimat awaking bral hidep diandung ku pangestu di jajap ku pangdu’a dina enggoning ngambah sagara kahirupan, sagara rumah tangga sing panggih jeung kabagjaan.
Anaking ! Cag sakieu heula, Hampura bapa, bral geura miang du’a bapa marengan hidep !
Langganan: Poskan Komentar (Atom)


text:
Asal - Muasalna Wayang - Bahasa Sunda.
Lamun urang pareng ngabandungan pagelaran wayang boh dina radio atawa dipanglalajoanan,sok ka kuping galindengna kawih pasinden unina saperti :Kasenian kabudayaan Titinggal karuhun urang.
Kumaha ari kasenian Wayang naha titinggal karuhun urang? Pikeun ngajawab ieu patarosan,bener atawa henteuna,tinangtu mikabutuh anu jembar. Di dieu urang cutat pamendak sareng pedaran para ahli tina bab wayang.
Numutkeun pedaran Bapa M. Wangsaatmaja dina gempungan para Dalang 1952 kaunggel :Kumaha asal-usulna nu mawi di urang (di P.Jawa) aya wayang? ringkesna : Lalakon wayang asal ti India anu kitabna kosohor disebat Mahabharata karangan Abiasa. Leresan ieu poma entong lepat mangartos,sanes model wayang anu saperetos di urang ayeuna:di ditu mah mung dongengna wungkul anu kitabna pohara di-pusti-pustina. Ditariru diconto didaramel misil,manawi ibarat urang didieu kana 'Qur'an'.
Kitab Mahabharata tadi sadongkapna ka Pulau jawa ngahudang kana ngadaramelan wawayanganana anu kawit digambir dina daun lontar,teras dipintonkeun dianggo 'propaganda' ngaliarkeun agama Budha.
Dina ngawitan ngadegna 'Agama islam',ieu kabudayaan Budha teh ku 'para wali' didaramel padika digulang-gaper kalayan disampurnakeun katut tatabeuhanana:lalakon-lalakonna dilebetan jatining ka-Islaman.
Geura sindirna oge dina 'murwa'disebatkeun sabada medarkeun aksara anu 20 (Ha-na-ca-ra-ka..sst).
Metukakeun malih
Wianjana Wianjani
Wianjana:Sir rama,Wianjani:
Sir ibu.
Sir kangjeng rama tumiba mareng
Sir kangjeng ibu.
Tumiba malih ning kenya puri
kenya iku wewadah puri: kera
ton.........pundi kang diangg
ge jejer ?
Keraton(Ngasti upa-mina).
Tah di dinya parantos rek tembong dunya sagir-na"
Kitu numutkeun pamendakna Bapa M. Wangsaatmaja mah. Gelarna kasenian wayang teh sadongkapna Kitab Mahabharata,samemeh sumebarna agama Islam,anu kawitna digambar dina daun lontar.
Ari pedaran Bapa Akip Prawirasuganda(almarhum) mah kieu unggelna : Ayeuna mangsa urang teraskeun ku ngawitan gelarna wayang,nanging ti sateu acana urang terangkeun heula,naon hartosna ari kecap wayang. Numutkeun pamendak para bujangga mah ieu teh ayanu kawit tina wayangaya anu nerangkeun deui tina 'wa-hyang'.
Wa aya nu nerangkeun hartosna:caang,terang,gambar,aya deui cenah eta teh rarangken di hareup margi aya keneh dina kitab kawi,sapertos : 'wahiri' anu hartosna hiri dengki.
Dupi kecap yang hartosna,teu ajeg atanapi owah-gingsir atanapi hanteu ajeg.
Jadi sami bae kecap wahyang sareng wayang teh hartosna gambar lelembutna,gambar roh,kalangkang jiwa.Sanajan yang sareng hyang benten hartosna,nanging upami nyukcruk diangkar kecapna mah sami bae tina yang hartosna-owah gingsir'.
Naon margina nu mawi wahyang; sareng 'wayang' teh hartosna gambar lelembutan atanapi owah gingsir,margi lelembutan teh ongkoh ceuk kapercayaan bangsa urang kapungkur dipandangna owah gingsir.
Naon margina nu mawi wayang disebat gambar lelembutan ?
Ti baheula dugi ka kiwari teh nyorang 5 jaman:
- Jaman nyembah ka bangsa lelembutan.
- Jaman ngagem agama Hindu.
- Jaman ngagem agama Islam dugi ka ayeuna.
- Jaman kadongkapan bangsa Eropa
- Jaman Merdeka
Kapercantenan nyembah ka bangsa lelembutan teh kapungkur mah meh sagala bangsa,najan di Eropa oge nya kitu bae.Di urang tanah Jawa,babakuna pisan di Pasundan percanten,yen urang di deu meh campur pagaliwota sareng lelembut anu langlangbuana sareng lelembut anu matuh aya di padumukanana.
Anu langlangbuana tadi pagaweanana ngan kakalayangan bae ka ditu-kadieu neangan mangsana.
Anu tetep tadi aya anu kumbuh sareng aya anu mencil.
Anu kumbuh cara anu kieuna bae,make ngadegkeun karajaan:aya raja,patih,mantrina..sst,sapertos lelembut Onom,anu di Gunung koromong,Lawang Sanga ...sst.
Dupi nu mencil caricingna dina batu-batu gede,tatangkalan,walungan...sst.
Kajabi ti eta aya deui lelembutan anu ngancik dina pakarang atanapi parabot,nya nu sok nimbulkeun kasiat,sapertos:Kujang,keris,gobang,goong.
Aya deui atuh ngancik dina sasatoan,sapertos ,maung,bagong,buhaya,manuk. nu mawi sok aya basa maung kajajaden bagong kajajaden,sareng kapercantenan : ngetek atanapi nyegik.
Badan manusa oge pangna tiasa kumelendang gaduh kahayang itu-ieu,kulantaran kaancikan lelembut tea,da upami lelembut nyingkah mah teu benten ti lisung,teu daya teu upaya.lelembut dina badan manusa ceuk kapercantenan bangsa urang,kapungkur,aya tilu,nyaeta : pangacian,lelembutan sareng nyawa.
Pangacian,Kaluarna upama kajadian urang sieun teuing atawa reuwas pohara dugi ka teras teu eling,tah ieu teh ku lantaran pangacian kaluar (kabur,nanging tara lami).Lelembutan ieu mah kaluarna waktu urang sare,ngider ka mana-mana,nya impian tea. Nyawa,ieu mah upami kaluar,nya maot tea,malah lelembutan sareng pangacian oge milu kaluar,marengan nyawa.
Ieu anu tilu rupi upami kaluar,iwal ti lelembutan mah matuh dina kuburan jasadna,malah sakapeung indit datang ka barayana,nangtayungan kulawargana nu masih keneh aya di kieuna,malah upami hayangeun ngedalkeun kapanasaran,malar kanyahoan,sok nyurup.
Ku lantaran Si-Lelembutan tea sok datang ka imah jeung anggapanana bisa nyieun kasenangan kitu deui kasesahan ka kulawargana,saterasna dina waktu anu mustari diayakeun sasajen,ku rupi-rupi kadaharan anu dipikaresep keur hirupna.
Upami kenging kererepet,lelembutan teh tiasa oge dihaturanan supaya sumping : dina waktu ngahaturanan atuh kajabi ti disayagikeun rupi-rupi sasajen sareng parupuyan,osok oge diayakeun tatabeuhan sareng boneka,ieu pakeun eunteupna Si Lelembutan: tatabeuhan ngarah senangeun. Sasajen atuh keur katedaanana: dupi menyan tadi kanggo pangayuh supados enggal sumping.
Lami-lami tina boneka,supados sami langkung mikaresepna nya digentos ku wayang,malar tiasa disaluyukeun kana sipat Si-Lelembutan,anu kakalayangan.
Sakitu pamendak Bapa Akib Prawira Suganda(almarhum),dupi pamendak-pamendak anu sanesna urang guar kapayun. Tina : Mangle no.283.tahun 1971.ku : Sajudi


text:
Zoroaster
Zarathustra (basa Parsi: زرتشت (Zartosht),basa Kurdi: Zerdeşt, basa Gujarati: જરતોશ્ત, basa Yunani: Zwpoάσtpnς, (Zoroastres), jeung basa Latin: Zoroaster) nya éta ngaran hiji nabi ti Persia (kiwari Iran). Anjeunna nya éta nu ngarintis Zoroastrianisme nu diagem ku bangsa Persia.[1] Anjeunna ogé mangrupa imam pangajar.[1] Zarathustra disawang hirup di taun 1100-550 SM. Aya ogé nu nyebutkeun anjeunna hirup ti taun 1200-1600.[1]
Harti ngaran[édit | sunting sumber]
Ngaran Zarathustra atawa diéja salaku Zaraθ-uštra dina basa Avesta, bisa ogé mangrupa hiji kecap majemuk bahuvrihi jeung kawengku ti kecap zarəta- "lemah, kolot" jeung uštra "onta". Jadi bisa disebutkeun yén Zarathustra téh: "Anjeunna nu ngabogaan onta kolot. Ngan, di kecap mimiti sakapeung sok dihartikeun salaku "konéng" atawa "emas" (saluyu jeung basa Parsi modern zærd) nepi ka hartina jadi "Anjeunna nu ngabogaan onta nu warnana kaemasan". Ahura Mazda sorangan sacara etimologi nu hartina: Ahura (Tuhan) jeung Mazda (kawijaksanaan).[2]
Ajaran-ajaran[édit | sunting sumber]
Dasar ageman ti Zarathustra nya éta monotheisme, nya éta muja ka hiji Tuhan, Ahura Mazda.[2] Angra Mainyu, nu mangrupa Pangawasa “Kegelapan” jeung lawan ti Ahura Mazda, nya éta nu sok hianat ka Tuhanna.[3] Ajaran Zarthustra ogé ngabenerkeun mahluk suci nu sifatna welas asih nu ngabantuan pajoanganna.[2] Ngan sanggeus Zarathustra maot, kapercayaan ka mahluk suci éta dirobah jadi konsepsi kadewataan nu dihubungkeun jeung penciptaan alam, nu kawengku ti genep tingkat penciptaan wanda-wanda alam, nya éta:[2]
- Asha Vahista salaku dewa tata tartib jeung kabeneran nu éndah jeung sering digambarkeun salaku dewa nu ngawasaan seuneu;
- Vohu Manah salaku dewa nu haténa bersih (God mind) jeung sok digambarkeun salaku sapi jalu;
- Keshatra Vairya salaku dewa “pencinta” jeung pangawasa sagala logam;
- Spenta Armaity salaku dewa ibadah nu pinuh welas jeung pangawasa bumi jeung taneuh;
- Haurvatat nya éta salaku buleudan jeung kakawasaan sarta pangawasa cai jeung tutuwuhan;
- Amertat, sarua jeung Haurvatat, salaku dewa buleudan jeung kakawasaan sarta pangawasa cai jeung tutuwuhan.[2]
Sagala bentuk agemanna dijieun dina hiji kitab nu disebut Gathas jeung Avesta.[2]


text:
Istana Bogor
Istana Bogor nya éta salah sahiji ti 6 Istana Présidén Indonésia. Istana Bogor pernahna di Jalan H. Juanda No.1,Kalurahan Paledang, Kacamatan kota Bogor Tengah Kotamadya Bogor, Jawa Barat[1][2][3]. Lega wewengkonna 28,4 héktar, perenahna di Garis koordinat 106°47’ 796” BT jeung 06°35’618” LS, kurang leuwih 60 Km ti Jakarta atawa 43 Km ti puseur Kota Bogor[1][2]. Tanah di Sakuriling Istana Bogor nya éta lahan anu biasa disebut Kebon Raya Bogor. Aksés ka Istana Bogor henteu hésé sabab Istana Bogor aya di Tengah Kota[1].
Daptar eusi
Sajarah[édit | sunting sumber]
Istana Bogor diwangun ku Gustaf Willem Baron Van Imhoff 1745-1749, baheula dingaranan Buitenzorg atawa sans souci anu hartina teu aya kahariwang[1][4]. Lokasi istana dipilih ku Van Imhoff sorangan sabab kairut ku katingtriman hiji kampung anu ngaranna Kampung Baru, patilasan Karajaan Pajajaran[1]. Van Imhoff sorangan anu nyieun desain, nyonto kana arsitéktur Bienheim Palace, imahna The Duke Of Malborough, deukeut kota Oxford, Inggris[4]. Awalna, Van Imhoff miboga rarancang pikeun ngawangun éta wilayah minangka daérah pertanian jeung tempat reureuh nalika liburan[1]. Istana Bogor mimiti diwangun ngan ngawengku tilu tingkat wungkul, prosés ngawangunna diteruskeun ku Gubernur Jendral Jacob Mossel (1750-1761)[4]. Tanggal 10 Oktober 1834, Istana Bogor kungsi ruksak alatan gempa vulkanik[1][4].
Taun 1850, istana diwangun deui tapi henteu ditingkat sabab rawan gempa[1]. Dina mangsa pamaréntahan Gubernur Jéndral Albertus Jacob Dujimayer (1855-1856) wangunan heubeul diruntuhkeun terus diwangun wangunan anyar anu maké gaya Eropa abad ka-19[1]. Taun 1870, Istana Bogor dijadikeun imah dines Gubernur Jéndral Hindia Walanda jeung Inggris[3]. Nu nempatan terahir Istana Bogor zaman harita nya éta Gubenur Jendral Tjaarda Van Starkenborg Stachurwer, sabab kudu masrahkeun Istana Bogor ka Jéndral Imamura, taun 1942[1]. Taun1950, Istana mimiti dipaké ku pamaréntah Indonésia, anu satuluyna diresmikeun jadi Istana présidén[1][4].
Papasingan Rohangan Istana Bogor[édit | sunting sumber]
Gedung Induk ngawengku 8 rohangan nya éta (1)Rohangan Garuda, anu pungsina minangka tempat rapat atawa resépsi[2], (2) Rohangan Taraté, tempat narima tamu, (3)Rohangan Pilem, nya éta tempat muter pilem nalika zaman Ir. Soekarno, (4)Rohangan tuang, (5)Rohangan gawé Présdén, nya éta tempat présidén Soekarno digawé, (6)Pabukon, (7)Rohangan kulawarga jeung pangkéng nya éta tempat présidén istirahat, (8)Rohangan mentri[2].
Gedung Utama Sayap Kénca miboga 2 rohangan, nya éta (1)Rohangan Panca Negara, kungsi dipaké jadi rohangan konferénsi Panca Negara/ pikeun nyiapkeun Konferénsi Asia-Afrika, (2)Rohangan tengah jeung Pangkéng, nya éta rohangan pikeun présidén atawa tamu nagara jeung tamu agung ngéndong[2].
Gedung Utama Sayap Katuhu, nya éta tempat ngéndong para Présidén minangka tamu nagara, paviliun sayap kiri dipaké pikeun kantor Istana Bogor sedengkeun paviliun sayap katuhu dipaké pikeun tempat ngéndong para pajabat jeung staf tamu nagara[2].
Pabukon jeung Barang Seni[édit | sunting sumber]
Istana Bogor mibanda koléksi buku anu jumlahna 3.205 judul, anu daptarna aya di pabukon Istana[4]. Lian ti buku, Istana Bogor ogé miboga barang-barang seni saperti lukisan, patung, jrrd[4]. Ayeuna, Istana Bogor ngoléksi 448 lukisan nu judul lukisan, pelukis, katut taun lukisna aya dina wangun daptar anu matak teu ngahésékeun saha waé nu rék néang inpormasi ngeunaan éta lukisan[4]. Pon kitu deui patung katut sagala bahanna, di Istana aya nepi ka 216 patungna. Lian ti patung jeung lukisan, Istana Bogor ogé ngoléksi barang-barang porselén anu jumlahna 196 porselén. Sakabéhna aya di Jero Istana, saluareun anu dipaké jadi hiasan rohangan[4].
Isana Bogor Minangka Objék Wisata[édit | sunting sumber]
Unggal taun, pamaréntah kota Bogor ngayakeun open house Istana dina raraga ulang taun Bogor. Anu panganyarna nya éta nalika Ulang taun Bogor ka-529[5]. Open House ieu dilaksanakeun salila 6 poé[5]. Kagiatan Open House dipikresep pisan boh ku masarakat lokal atawa internasional. Taun 2010 kamari, nu datang ka open house nepi ka 60.000 urangna[5].
Référénsi[édit | sunting sumber]
- ↑ a b c d e f g h i j k Tim Penyusun DIsbudpar Jabar.2007.PROFIL PENINGGALAN SEJARAH DAN PURBAKALA DI JAWA BARAT.Bandung:Dinas Kebudayaan dan Pariwisata Jawa Barat
- ↑ a b c d e f [Profil Istana Bogor] (diaksés tanggal 23 Oktober 2011)
- ↑ a b [Istana Bogor lama](diaksés tanggal 24 Oktober 2011)
- ↑ a b c d e f g h i [Sejarah Istana Presiden] (diaksés tanggal 24 Oktober 2011)
- ↑ a b c [Berita open house Istana Bogor](diaksés tanggal 25 Oktober 2011)


text:
Antanan
Antanan (Centella asiatica) nyaéta jinis tutuwuhan "liar" anu réa tumuwuh di pakebonan, huma, sisi jalan, galengan sawah atawa di huma nu rada baseuh. Tuwuhan ieu asalna ti wewengkon Asia tropis, sumebar di Asia Tenggara, kaasup Indonésia, India, Republik Rakyat Cina, Jepang jeung Australia satuluyna sumebar ka nagara-nagara séjén.
Saprak jaman baheula, antanan geus dipaké pikeun ubar kulit, gangguan saraf sarta ngabenerkeun sirkulasi getih. Masarakat Sunda Jawa Kulon mikawanoh tutuwuhan ieu minangka salah sahiji pepelakan pikeun lalab.
Ngaran Lokal[édit | sunting sumber]
Tuwuhan ieu disebut pegaga (Acéh), daun kaki kuda (Malayu), gagan-gagan, rendeng (Jawa), taidah (Bali) sandanan (Irian), broken copper coin, buabok (Inggris), paardevoet (Walanda), gotu kola (India), ji xue cao (Hanzi).
Jinis-jinis antanan[édit | sunting sumber]
Antanan mangrupakeun tutuwuhan ubar taunan anu tumuwuh ngarambat sarta kembangan sapanjang taun. Jinis antanan anu réa katimu nyaéta antanan beureum jeung antanan héjo. Antanan beureum dipikawanoh ogé ku sebutan antanan kebon atawa antanan batu alatan réa kapanggih di wewengkon nu loba batuna, garing sarta negrak. Antanan beureum tumuwuh ngarambat ku stolon sarta henteu miboga tangkal, tapi miboga rhizoma. Sedengkeun antanan héjo mindeng réa katimu di wewengkon pasawahan sarta disela-sela jukut. Tempat anu dipikaresep ku antanan héjo nyaéta tempat nu rada beueus sarta negrak atawa rada kaiuhan. Sajaba ti éta, aya opat tuwuhan nu mirupa antanan nyaéta antanan kembang, antanan beurit, antanan gunung sarta antanan cai.
Kandungan[édit | sunting sumber]
Antanan Centella Herba ngabogaan kandungan asiaticoside, thankuniside, isothankuniside, madecassoside, brahmoside, brahmic acid, brahminoside, madasiatic acid, meso-inositol, centelloside, carotenoids, hydrocotylin, vellarine, tanin sarta garam mineral kawas kalium, natrium, magnésium, kalsium sarta beusi. Glikosida triterpenoida anu disebut asiaticoside dianggap mangrupakeun antilépra sarta ubar tatu anu pohara ampuh. Zat vellarine anu dikandung ngahasilkeun rasa pait.
Sipat sarta mangpaat[édit | sunting sumber]
Antanan rasana amis, boga sipat niiskeun, ngabogaan fungsi ngaberesihkeun getih, ngalancarkeun sirkulasi getih, ngalancarkeun kiih (diuretika), nurunkeun panas (antipiretika), ngeureunkeun pendarahan (haemostatika), ngaronjatkeun saraf ingetan, anti baktéri, tonik, antispasma, antiinflamasi, hipoténsif, inséktisida, antialergi sarta stimulan. Saponin anu dikandung ngahalangan produksi jaringan urut tatu anu kaleuleuwihan (nahan lumangsungna kloid)
Mangpaat antanan séjénna nyaéta ngalancarkeun sirkulasi getih dina leungeun sarta suku; nyegah varisés sarta salah urat; ngaronjatkeun daya inget, méntal sarta stamina awak; sarta nurunkeun gejala strés sarta déprési.
Lolobana antanan didahar atah pikeun lalab, tapi aya anu digaringkeun pikeun dijadikeun entéh, dicokot sarina pikeun dijieun kapsul atawa dikokolakeun jadi krém, salep, ubar jarawat, atawa body lotion.


text:
Akon
Aliaune Daye Thiam lahir bulan 14 Oktober 1981. [1] Akon lahir di St Louis, tapi cicing di Senegal, Afrika. [1] Nalika umurna tujuh taun, Akon jeung kulawargana pindah ka Union City, New Jersey pikeun cicing di Amerika Serikat. [1]
Karir[édit | sunting sumber]
Ngaranna mimiti dipikawanoh taun 2004 sanggeus junun nagrilis single kahijina nu judulan Locked Up ti album Touble. [2] Sedengkeun album kaduana, Konvicted bisa jadi salah sahiji nominator Grammy Award ti single Smack That. [2] Akon boga label sorangan, nya éta Konvict Muzik jeung Kon. [1] Album Akon Konvicted, dirilis tanggal 12 Desember 2006.[1] Salian ti lagu Smack That, nu mintonkeun rapper Eminem, lagu Konvicted ogé mintonkeun Snoop Dogg, Styles P, jeung T-Pain.[1]
Akon mindeng duet jeung artis séjén, ayeuna manéhna geus kacatet konser leuwih ti 300 show sarta ngabogaan 45 lagu Billboard Hot 100.[2] Sajaba ti éta, manéhna geus loba gawé bareng jeung artis kasohor saperti Michael Jackson, R. Kelly, Quincy Jones, Eminem jeung Whitney Houston.[2]
Akon nya éta artis solo kahiji anu meunang peringkat kahiji jeung kadua sakaligus dina chart Billboard Hot 100 saloba dua kali, sarta geus ngahasilkeun loba hits pikeun artis saperti Lady Gaga, Colby O'Donis jeung Leona Lewis.[2] [[Lady Gaga] jeung T-pain nya éta dua artis sukses berkat Akon.[2] Akon ogé geus ngarilis hiji lagu anu dijudulan Beautiful di mana manéhna nyanyi jeung Colby O'Donis sarta Kardinal Offishall dina album Freedom anu dirilis taun 2008 jeung lagu Right Now (Na Na Na) dina album anu sarua.[2] Taun 2011 ieu, 13 Nopémber 2011 Akon bakal ngayakeun konserna di Indonésia, tema konserna nya éta AKON Live in Concert 2011 tempatna di JIEXPO Kemayoran Jakarta,.[2]
Diskografi[édit | sunting sumber]
1. 2004: Trouble, SRC/Universal.[1]
2. 2006: Konvicted, Konvict Muzik/UpFront/SRC/Universal Motown.[1]
3. 2008: Freedom, Konvict Muzik/Universal Motown.[1]


text:
Kabardino-Balkaria
Républik Kabardino-Balkar atawa Kabardino-Balkaria (basa Kabardia: Kъэбэpдeй-Бaлъkъэp Pecпyблиkэ; basa Balkar: KъaбapTы-Maлkъap Pecпyблиka; basa Rusia: Kaбapди́Ho-Бaлkápckaя Pecпýблиka; Kabardino-Balkarskaya Respublika atawa Kabardino-Balkariya) mangrupakeun salahsahiji subjék féderal Rusia (hiji républik) nu aya di Kaukasus kalér. Legana nya éta 12.500 km². Padumukna aya 901.494 jiwa (2002) (kapadetan: 72,1 jiwa/km²). Ibu kotana nya éta Nalchik, upami puseur pamaréntahan aya di Tyrnyauz.
Tumbu kaluar[édit | sunting sumber]
- (Basa Rusia) Loka resmi


text:
Wuluku
Wuluku anu bentukna jiga palu gedé anu dijieun tina kai.[1] Anu miboga fungsi pikeun ngabajo sérang, biasana maké kebo pikeun narikna.[1] Wuluku pakakas paranti muyarkeun taneuh sawah diwangun tina kai kalayan dihareupna maké ruruhit sina rada méncos, dijieun tina beusi kira-kira sagedé dampal leungeun, gunana sangkan taneuh ngaboréngkal kaluar atawa kagigir, sarta ka tukangna maké bubuntut minangka panyepenganana, biasana ditarik ku munding atawa sapi boh sarakit boh hiji.[2] Aya dua jenis wuluku, masing-masing miboga fungsi anu béda jeung dua-duana dipaké pikeun prosés ngolah taneuh.[1] Waluku kahiji dingaranan Singkal, pakakas ieu dipaké pikeun ngabolak-balik taneuh .[1] Wuluku nu kadua dingaranan Garu, wangunna singkal tuluy beulah handapna dijieun tina beusi anu lancip jeung bengkok nepi ka taneuh nu disodok ku bagéan hareup nu lancip, sacara langsung ngabalik ka bagéan beusi anu bengkok.[1] Bagéan luhur singkal mangrupa kai pikeun panyepenganana nu ngabajo jeung pikeun nalikeun kana beuheung munding.[1] Dina mimiti mangsa tatanén mimitian ngembang, manusa ngan ngagunakeun sekop nya éta gampang pikeun nu nyicingan di wewengkon anu pohara subur kawas di walungan Nil, di mana caah taunan sok ngabenerkeun taneuh di wewengkon kasebut. Tapi, pikeun sacara tuluy-tinuluy melak di wewengkon anu kurang subur, taneuh kudu diolah leuwih tiheula ambéh sanggeusna bisa nyieun jalan pikeun ngawur binih.[1] Tujuan utama ti ngabajo nya éta pikeun mawa taneuh bagian dina anu subur ka luhur.[1] Wuluku biasana dikenyang ku sabuntut sapi. [1] Cacak kitu, di sawatara wewengkon, bajak dikenyang ku kuda. [1] Sedengkeun, di nagara-nagara maju, dipaké tanaga saab.[1] Saprak dua dékadeu pamungkas, pamakéan bajak di sawatara wewengkon geus loba ngurangan alatan bisa ngabalukarkeun karuksakan dina taneuh sarta erosi.[1]


text:
Kabupatén Karanganyar
Kabupatén Karanganyar nyaéta salasahiji kabupatén di Propinsi Jawa Tengah. Ibukotana Karanganyar, kurang leuwih 14 km wétaneun Kota Surakarta. Kabupatén ieu wawatesan jeung Kabupatén Sragén di beulah kalér, Kabupatén Ngawi jeung Kabupatén Magetan (Jawa Timur) beulah wétan, Kabupatén Wonogiri di beulah kidul, sarta Kabupatén Boyolali, Kota Surakarta, jeung Kabupatén Sukoharjo di beulah kuloneunnana. Kabupatén Karanganyar miboga hiji kacamatan exclave nu aya diantara Kabupatén Boyolali, Kabupatén Sukoharjo, jeung Kota Surakarta.
Daptar eusi
Géografi[édit | sunting sumber]
Beulah kulon Kabupatén Karanganyar mangrupakeun dataran handap, nyaéta hiji léngkob Bangawan Solo nu ngalir ka kalérkeun. Beulah wétanna mangrupa pagunungan, nyaéta bagian sistem ti Gunung Lawu. Gegedéna wewengkon ieu masih kénéh katutupan ku leuweung.
Babagian administratif[édit | sunting sumber]
Kabupatén Karanganyar ngawengku 17 kacamatan, nu kabagi deui jadi sababaraha désa jeung kalurahan. Puseur pamaréntahannana aya di Kacamatan Karanganyar.
Transportasi[édit | sunting sumber]
Wilayah Kabupatén Karanganyar diliwatan ku jalan nagara nu ngahubungkeun kota Solo-Surabaya, sanajan din aprak-prakannana mah jalur ieu henteu ngaliwatan ibukota kabupatén Karanganyar ogé. Karanganyar sorangan ayana 14 km wétaneun kota Surakarta. Beulah kulon kabupatén ieu kaasup kana wilayah pamekaran Kota Surakarta, hususna di Kacamatan Jatén.
Ibukota Kabupatén Karanganyar aya dina jalur wisata Solo-Tawangmangu-Sarangan-Magetan-Madiun. Angkutan umumna maké angkutan beus jurusan Solo-Karanganyar-Tawangmangu. Sanajan diliwatan ku jalur karéta api (Solo-Madiun-Surabaya), henteu aya karéta api panumpang nu mampir di wilayah kabupatén ieu.
Objék sajarah jeung pariwisata[édit | sunting sumber]
Kabupatén Karanganyar mibanda sajumlah tempat bersejarah jeung alam nu has (utamana pagunungan) minangka objék pariwisata.
Objék sajarah[édit | sunting sumber]
Di Kabupatén Karanganyar aya Candi Sukuh, Candi Cetho, jeung sahanteuna aya dua tempat nu mangrupakeun sésa komplék pamujaan Hindu ti jaman ahir Karajaan Majapahit. Di deukeut punclut Gunung Lawu pinanggih ogé susunan babatuan nu diperkirakeun asalna tina titinggal jaman pra-Hindu (mégalitikum). Di Kecamatan Matesih aya dua komplék pamakaman pangawasa Mangkunagaran nu padeukeut, nyaéta Astana Mangadeg jeung Astana Girilayu. Di deukeuteunnana aya Pamandian Pablengan nu geus aya ti jaman Kasultanan Mataram. Di deukeuteun kota Karanganyar (tepatna di Désa Janti) aya tempat nawis leungeun Perjangjian Giyanti, perjangjian nu ngajadi tanda awalna kolonialisme VOC jeung Walanda di bumi Mataram.
Objék pariwisata[édit | sunting sumber]
- Tawangmangu geus kawentar minangka wewengkon wisata pagunungan nu aya di lamping Gunung Lawu, kalayan daya tarik utamana curug Grojogan Séwu. Lamun seug arék naék ka punclut Gunung Lawu bisa dimimitian ti dieu.
- Wisata Pertanian Organik nu aya di Désa Péréng Kacamatan Mojogedang jeung dikokolakeun ku Kelompok Tani Rukun Makaryo (tempat ieu kacida strategis minangka wisata pertanian).
- Di beulah kalér kota Karanganyar aya Taman Hutan Raya nu cocog keur pangatikan kaleuweungan jeung pakémahan. Di deukeuteunnana aya kebon pangbibitan nu ngajual sagala rupa bibit tutuwuhan dataran handap nu kualitasna aya sértifikatan, saperti kadu, buah, jeung rambutan.


text:
Foto Tina Toon Hot
Foto Tina Toon Hot
- Untuk Melihat Kumpulan Foto Foto Tina Toon Hot lainya silahkan lihat gambar Foto Tina Toon Hot di bawah. Gunakan tombol search untuk mencari artis atau model favorit Anda.
Incoming search terms:
foto telanjang tina toon,tina toon telanjang,poto bugil tina tun,Photo bugil tina toon,foto tina tun bugil,bugil tina toon,gambar telanjang tina toon,tina telanjang,tina bugil,foto tina tun telanjang,Foto bugil tina,foto bugil hot tina toon,poto telanjang tina toon,foto telanjang tina ton,foto tina toon hot,fto bugil tina toon,tinatunbugil,photo tina toon bugil,POTO BUGIL TINATOON,poto2 bugil tina tun


text:
Jurusan Pendidikan Bahasa Daérah (Sunda) UPI
Jurusan Pendidikan Bahasa Daérah (Sunda) UPI Nyaéta salah sahiji jurusan jenjang pendidikan Sarjana Starata 1 (S1) di Fakultas Pendidikan Bahasa dan Seni Universitas Pendidikan Indonesia, Bandung.
Daptar eusi
Sajarah[édit | sunting sumber]
Jurusan Pendidikan Bahasa Daérah diadegkeun tanggal 20 Oktober 1957. Gelarna ieu lembaga téh mimitina mah dingaranan Séksi Bahasa dan Sastra Sunda’, bagian ti Jurusan Bahasa dan Sastra Indonesia, Perguruan Tinggi Pendidikan Guru (PTPG). Dina taun 1959 PTPG dirobah jadi Fakultas Keguruan Ilmu Pendidikan (FKIP) dina wengkuan Universitas Padjadjaran.
Sabada aya Kepres RI No. 1 tahun 1963, istilah Seksi Bahasa dan Sastra Sunda dirobah jadi Jurusan Bahasa dan Sastra Sunda Fakultas Keguruan Sastra dan Seni (FKSS) IKIP Bandung. Dumasar SK Mendikbud 0134/1983, taun 1983, FKSS dirobah jadi Fakultas Pendidikan Bahasa dan Seni (FPBS). Bareng jeung robahna ngaran fakultas, Jurusan Pendidikan Bahasa dan Sastra Sunda ogé drobah jadi Jurusan Pendidikan Bahasa Daerah (JPBD).
Taun 1944, JPBD kungsi digabung jeung Jurusan Pendidikan Bahasa dan Sastra Indonesia, anu ngaranna ogé robah jadi Program Pendidikan Bahasa dan Sastra Indonesia dan Daerah. Bareng jeung robahna IKIP Bandung jadi Universitas Pendidikan Indonesia (UPI), dumasar Kepres RI no.124/1999, JPBD jadi mandeg mandiri deui.
Taun 1996 JPBD narima panglélér Hadiah Sastra Rancagé. Éta panglélér nu dipasraheun ku Yayasan Kabudayaan Rancagé téh minangka tanda yén JPBD geus hasil ngahudang minat mahasiswa pikeun ancrub dina nyipta jeung ngaprésiasi widng basa jeung sastra Sunda.
Visi & Misi[édit | sunting sumber]
Visi
Ngawangun Prodi anu unggul, soson-soson jeung rancagé, basa, sastra Sunda, katut pangajaranana dibarengan ku silih asah, silih asih, jeung silih asuh, enggoning ngahontal jati diri anu cageur, bageur, bener, pinter, tur singer.
Misi
Nanjeurkeun budaya Sunda ku cara ngatik, ngadidik, sarta ngabdikeun diri dina widang basa, sastra Sunda katut pangajaranana. Ngalaksanakeun Tridharma Perguruan Tinggi geusan ngawangun jeung ngawujudkeun SDM anu unggul tur profesional salaku sarjana pendidikan basa Sunda anu ilmiah, édukatif, jeung réligius.
Tanaga Dosen & Administrasi
[édit | sunting sumber]
Pupuhu Jurusan: Dr. Dingding Haerudin, M.Pd.
Sekretaris Jurusan: Dr. Hj. Nunuy Nurjanah, M.Pd.
Dosén
1. Prof. Dr. Iskandarwassid, M.Pd.
2. Dr. H. Rahman, M.Pd.
3. Dr. Dedi Koswara, M.Hum.
4. Dr. Ruhaliah, M. Hum.
5. Dr. Hj. Nunuy Nurjanah, M.Pd.
6. Dr. Yayat Sudaryat, M.Hum.
7. Dr. Dingding Haerudin, M.Pd.
8. Drs. H. Usep Kuswari, M.Pd.
9. Drs. Elin Syamsuri (Pensiun)
10. Drs. Ano Karsana, M.Pd.
11. Drs. H. O. Solehuding, M.Pd.
12. Drs. Ruswendi Permana, M.Hum.
13. Drs. Dede Kosasih, M.Si.
14. Retty Isnendes, S.Pd., M.Hum.
15. Ade Sutisna, S.Pd.
16. Hernawan, S.Pd., M.Pd.
17. Agus Suherman, S.Pd., M.Hum.
Administrasi
1. Hermawan
2. Apan Kuswara
Sebaran Mata Kuliah
[édit | sunting sumber]
Semester 1
Semester 2
Semester 3
Semester 4
Semester 5
Semester 6
Semester 7
Semester 8
Profil Lulusan[édit | sunting sumber]
Lulusan jurusan Pendidikan Bahasa Daérah meunang sebutan Sarjana Pendidikan. Éta jumlah lulusan téh sumebar di sakumna wewengkon Jawa Kulon boh minangka tanaga pangatikan boh minangka tanaga ahli dina widang kabasaan. Prospék lulusan Jurusan Pendidikan Bahasa Daérah diantarana:
- Tanaga Pangatik (di sakola atawa paguron luhur)
- Édtor
- Sastrawan
- Dramawan
- Kritikus
- Juru Syair
- Jurnalis
- Panalungtik Basa jeung Sastra
- Panalungtik naskah buhun jeung sastra lisan
- Juru warta
Kanyataanana mah yén lulusan Jurusan Pendidikan Bahasa Daérah téh teu sakumna jaradi guru (kaasup kepala sekolah jeung pengawas), tapi ogé aya anu hasil dina profési lian, diantarana, (1) usahawan, (2) jurnalis, (3) polisi, (4) politikus, (5) budayawan , jeung (6) sastrawan. Profési guru basa daérah (Sunda) di Jawa Kulon mangrupa prospék anu cukup ngajangjikeun. Ieu hal téh dumasar kana informasi Dinas Pendidikan Jawa Barat taun 2002/2003 anu nyebutkeun yén aya 2231 SMP (1079 SLTPN jeung 1152 SLTPS) di Jawa Barat. Iwal ti éta dumasar kana SK Gubernur Jabar taun 2006, basa Sunda téh jadi salah sahiji widang studi anu wajib diajarkeun di unggal tingkat pendidikan, ti mimiti SD nepi ka tingkat SMA. Upama rata-rata unggal sakola ngabutuhkeun saurang guru basa daérah bae, mangka réa kénéh lulusan Jurusan Pendidikan Bahasa Daérah anu diperlukeun.
Fasilitas[édit | sunting sumber]
- Rohangan kuliah taraf internasional
- Rohangan mulimédia
- Laboratorieum basa
- Perpustakaa Jurusan
- Rohangan seminar
- Rohang gawé pupuhu jurusan
- Rohang gawé dosén/pangaping mahasiswa
- Rohangan pertemuan réprésentatif
- Rohangan gawé staf administrasi
- Sarana akademik mangrupa: OHP, LCD Proyektor, DVD Player, Laptop, LCD TV, Sound System, sambungan internét nirkabel, média pangajaran jrrd.
Panalungtikan jeung Pengembangan[édit | sunting sumber]
Dosén jurusan ilubiung kalawan langsung dina rupa-rupa panalungtikan, boh anu diwaragadan ku jurusan, universitas, Dikti, atawa lembaga lianna. Jenis panalungtikan anu dilaksanakeun diantarana: Hibah Pembinaan, Hibah Kompetitif, Kajian Kawanojaan, Kaagamaan, jrrd. Pengembangan tina hasil éta panalungtikan téh dilarapkeun kana rupa-rupa wangun gawé bareng.
Gawé Bareng[édit | sunting sumber]
Program gawébareng anu geus, eukeur jeung anu baris dilaksanakeun diantarana, jeung Dinas Pendidikan Provinsi Jawa Barat, Lembaga Basa jeung Sastra Sunda (LBSS), Yayasan Pendidikan Pasundan, Disbudpar, Pemda Kabupatén/Kota jeung instansi swasta.
Kagiatan Kamahasiswaan[édit | sunting sumber]
Kagiatan kamahasiswaan di Jurusan Pendidikan Bahasa Daérah dikokolakeun dina wadah Himpunan Mahasiwa Pendidikan Bahasa jeung Sastra Sunda (Hima Penstrada). Tiasa ditingali di Hima Pensatrada


text:
Blués Kéré Lauk
Posted by bujanggamanik dina Maret 24, 2008
Dipentrang dimentrang-mentring, di sahara nadah salikur srangéngé, dina dada teu kasampak cikaracak. “Raga! Raga geuning bet teu walakaya najan can ditilar sukma!” Tina tapak jarum morphin tinggarajag getih sagibleg-sagibleg jadi saab ngempur beureum mulas langit. “Bulan kuring! Na di mana bulan kuring?” Panonpoé nu salikur gumuruh jeroning tarang. Panon keri da puguh cimata garing tina beungeut nu rarengatsauratna, sauratna. Bet karasa beurang téh bangun rék langgeng dageuning ieu jarum jam ngarandeg jero genggerong. “Purnama kuring di mana?”
(1992)


text:
Senin, 05 Desember 2011
Carpon Mangle
Laguning Suwung
Bari rambisak masih anteng ngaréndos. Sambel. Dina cowét batu ukuran sedeng. Bawang beureum, bawang bodas, tarasi, gula, uyah jeung céngék. Loba pisan. Ngarah karasa ladana.
Diréndos bari tetep angger rambisak. Semu nu nafsu, semu nu keuheul. Ambek.
Sanggeus sambel jadi tuluy mawa sangu. Dieurihkeun kana cowét, digalohkeun. Tuluy dihuapkeun. Teu karasa nikmatna, teu kasa ngeunahna. Teu sing.
Geus der deui karasa ngarasula téh. Teuing judu kasaha atuh cumarita téh. Teuing kudu kasaha nepikeun kereteg haté. Teu apal pilampaheun ari geus kieu téh. Ukur kuat dua huap geuning. Ukur ngarénghap panjang. Satuluyna kalah ngahuleng, teuteupan suwung.
Si Rita nu kituna mah, tatangga kahalangan dua imah. Teuing asa ku ceuceub pisan ka sorangan téh.
“Muhun… resep pisan ningali nu bungsu. Asa ku lucu pisan. Komo ayeuna mah tos tiasa nyanyi topi saya bundar. Duh, matak haneuteun wé di rorompok téh.”
Teuing kumaha bet éta ungkara téh asa nurih kana ati. Komo nempo manéhna keur bureuyeung deui mah. Sakitu apan di imahna téh kacida récétna. Motah pisan boga budak téh.
Tapi kétah boa-boa si Rita mah ukur cacarita biasa. Jiga wangkongan ibu-ibu nu ilahar dina lawungan arisan. Méh sarua jeung wangkongan ngeunaan harga samara jeung béas nu naék, ngeunaan resép masakan atawa ngeunaan gossip artis nu anyar.Tapi naha atuh da éta ungkara téh bet béda karasana. Karasa nyindiran. Matak nyeri hate. Mun teu bisa-bisa teuing nahan mah boa piceurikeun téh geus budal titadi kénéh. Keur mah saméméh lawungan arisan téh geus teu puguh rasa. Nempo kalakuan salaki nu sakapeung mah teu weléh matak cagkeul. Kalah bangun nu teu hayang ngadéngé kana kahayang nu ceuk pangrasa mah geus kebek ku katigin. Bageur meureun ti dituna mah, tapi tetep wé matak handeueul. Lir pasrah sadaya-daya. Mun geus kitu, sorangan tara bisa nanaon.
Geblug! Panto nutupkeun manéh. Angin karasa nyéor. Padahal poé sacangra-cangra, malah panas morérét. Ari ayeuna ujug-ujug ceudeum, haleungheum. Rék hujan.
Sok ngarasa keueung ari kieu téh. Di imah ubluk-ablak. Euweuh nu maturan, komo mun geus hujan gedé bareng kilat tingjorélat.
Kungsi sakali mangsa mah, mawa ulin budak si Rita anu bungsu. Budak keur kembang buruan. Bébélaan diupahan, di jajanan sagala rupa. Budakna betaheun, sorangan anteng asa aya batur. Sapoé jeput. Tadina mah moal disina balik budak téh. Keun wé sina ngendong.
Hanjakal kalah ditéang ku indung bapana. Nenjo kitu mah salaki teu loba omong. Ayem we, najan sorangan mah rambisak. Ukur neuteup bangun deudeuh tuluy nyium embun-embunan. Nangkeup bangun geugeut.
Hujan beuki gedé. Cowét, sambel jeung sanguna ukur diteuteup. Geus tigin asana mah.najan hate mah peurih taya papadana. Haté awéwé téa.
Tuluy geuwat néangan hapé, néangan salaki.
“Sakedap deui,” tembalna téh.
Haté téh reugreug. Buru-buru meundeutkeun panto jeung jandéla. Moal hariwang teuing ayeuna mah da dibaturan ku salaki. Najan meureun jigana salaki bakal rada humandeuar sabab geus sababaraha kali ngaruhit ka salaki. Tapi jawabna geus moal jauh. Sabar, urang usaha baé, mana kitu gé can diparengkeun ku Gusti Alloh. Mani sok geregeteun. Sugan téh dipancing kitu mah salaki téh rék wani. Tapi geuning meureun geus adat ti dituna, lalaki sholeh, lalaki satia.
Teu lila kadéngé bél imah disada. Sora mobilna horénng teu atra kapireng. Bareng jeung sora nu nutupkeun panto, paralak kadéngé hujan nu ragrag kana kenténg. Salaki ngajinjing kantong, biasa pagawéan nu dibekel ka imah, tuluy sok ditunda dina méja.
“Ku naon, Mah?” ceunah bari ngarérét. Duh, éta imutna aya ku kayungun.
Kuring ukur ngabetem. Nahan kakeuheul bongan geuning kahayang teu diturutkeun. Sakitu biasana mah hayang nanaon ogé teu weléh diturutkeun. Majar mah, aya-aya baé ceunah kahayang téh.jigana nu teu bisa syukuran. Ah, teuing da kitu hayangna.
“ Teu kenging bakétut waé atuh, kamana imutna?”
“Akang mah meni teu nurut kana kahoyong téh. Apan biasana ari nu sanés mah sok kalah atoh. Asa dijalanan.”
“ Ih, ulah kitu ari cacariosan téh.”
Tuh, da enya wé teu jauh tina sangkaan, pasti bakal kitu nyaritana téh. Bangun nu antaré. Gék salaki diuk dina korsi nu aya dihareupeun, cucul-cucul muka jakétna. Sok disampaikeun dina tonggong korsi. Lalaunan muka sapatu.
“Padahal mah abi téh geus tigin. Teu rék nyeri haté. Teu sing. Asal akangna adil. Mun euweuh mah, ké sugan dipangnéangankeun ku sorangan. Teu burung …”
“Ari anduk dimana? Asa bayeungyang ieu téh, rék mandi yeuh,” pokna jiga nu embung ngahaminan.
Teu ieuh diwalonan. Da geuning salaki téh tukuy wé indit ka kamer mandi. Bari ngagigiwing anduk nu tadi ditanyakeun.
Masih anteng ngumbar lamunan nepi ka salaki geus rérés sagala téh. Neuteup suwung bari jeung sasakali ngahuapkeun sangu jeung sambel nu tadi dina cowét téa. Dirérét ku salaki nu bangun reuwas jeung hémeng.
“Naha geuning éta pamali nuang sangu dina cowét, sanes dina piring,” pokna bari ngadeukeutan.
Teu dipaliré. Anteng wé ngahuapkeun sangu jeung sambel tina cowét. Bari panon mah teu wasa nahan nu ngeyembeng dina kongkolak. Naha atuh boga salaki téh bet kacida gurat batu, teu daét nedunan kahayang.
“Mah, teu kenging kitu, apan ari tuang langsung tina cowét téh saur sepuh téa mah pamali, bisi…..”
Salaki teu kebat nyaritana. Nenjo kitu mah ukur bisa ngagukguk. Ceurik, geus teu bisa ditahan deui. Salaki nangkeup bagun geugeut.
“Teu kenging kitu atuh mah, sing sabar. Urang terus usaha. Boa tos titis tulisna urang can kaparengkeun gaduh putra. Apan saur dokter gé teu aya masalah nanaon urang téh,” ceunah bari ngusapan sirah.
Duh, atra pisan deudeuhna. Na atuh bet boga kahayang anu teu lajim pisan. Salaki kudu ngawayuh . Apan awéwé mah cadu pisan ka nu ngarana diwayuh téh. Ceuk pangrasa mah sangkan boga budak ti nu ngora. Daék ieuh ngurusna, da geuning masih kénéh getih salaki. Tapi geuning kurang kumaha padahal mah boga salaki téh sakitu satia, sakitu solehna.
Emh, masih kenéh ngalangkang caritaan tadi ti si Rita, bangun énténg, teu ngarasa dosa, “Tétéh, upama hoyong gaduh putra mah, atuh tos wé si Akangna sina ngawayuh, sugan ayaan ti nu ngora mah. Da sami ieuh getih si Akang. Upami teu kersaeun atanapi isin nyariosna mah, tos wé sing sering tuang langsung tina cowét. Pamali ceuk kolot téa mah, bisi didua ku salaki. Tapi keun wé da kitu tujuanna.”
Langganan: Poskan Komentar (Atom)


text:
8 Agustus
8 Agustus nyaéta poé ka-220 dina sataun
Daptar eusi
Kajadian[édit | sunting sumber]
- 1956 - Tambang Batu bara di Marcinelle, Belgia, kahuru sarta niwaskeun 262 urang pagawé.
- 1967 - Association of Southeast Asian Nations (ASEAN) ngadeg di Bangkok ngaliwatan Déklarasi Bangkok.
- 1988 - Kajadian 8888, pabaruntakan di Rangoon (kiwari Yangoon), Burma (kiwari Myanmar). Asalna mangrupa demontrasi, tapi alatan militér jadi kakacowan. Copélna, rébuan jalma gugur ku Tatmadav (tentara Burma) dina éta kajadian.


text:
Prasajarah
Prasajarah hartina mangsa/periode dina sajarah manusa nu ngawengku sadaya sajarah saméméh ayana pangabisa nulis (nu nandakeun awal sajarah tinulis).
Daptar eusi
Yuga[édit | sunting sumber]
Prasajarah ngawengku mangsa/periode dina sajarah manusa nu taya/teu kapanggih catetan nu salamet. Najan loba nu teu sapuk ngeunaan munggaran mangsa prasajarah, sacara umum bisa ditarima yén mangsa prasajarah dimimitian kira 100000 nepi ka 200000 taun ka tukang, nalika ayana manusa modéren munggaran Homo sapiens. Tapi, aya ogé nu nyebutkeun yén mangsa prasajarah dimimitian leuwih lila ti éta, ku kapanggihna pakakas munggaran kira 2,5 yuta taun ka tukang di wewengkon ku kiwari katelah Olduvai Gorge. Ogé aya nu matok ka mangsa Homo erectus 1,5 yuta taun ka tukang, atawa mangsa Cro-Magnon kira 40000 MM.
Mangsa pungkasan prasajarah ogé teu réngsé dipaséakeun. Di Mesir, sacara umum ditampa yén prasajarah ditutup kira 3500 MM, sedengkeun di Gini Anyar mah leuwih anyar, taun 1900-an.
Émbaran ngeunaan mangsa prasajarah ilaharna dumasar kana hasil panalungtikan artéfak/titinggal para manusa kuna.
Sistim yuga[édit | sunting sumber]
Prasajarah mindeng dibagi kana sistim tilu yuga. Sistim ieu ngabagi prasajarah manusa kana tilu mangsa, nu dingaranan dumasar téhnologi nu ilahar dipaké dina mangsa éta.
Yuga Batu[édit | sunting sumber]
Yuga Batu nyaéta mangsa nalika manusa nyieun pakakas tina batu. Kai, tulang, jeung bahan séjénna ogé dipaké, tapi hususon batu leuwih awét sarta leuwih kapaké pikeun ngeureut & pakarang. Mangsa yuga ieu ambigu, gumantung kaadaban di masing-masing wewengkon, nu ngawengku
- Paléolitik – Yuga Batu Buhun. Ieu mangrupakeun yangsa batu pangkolotna, ti munggaran dipakéna batu ku hominid (kira 2 yuta taun ka tukang) nepi ka pungkas mangsa Pléistosin.
- Épipaléolitik – dicirikeun ku dipakéna mikrolit, teu dibéda-bédakeun ku para sarjana. Ieu mangrupakeun tungtung mangsa Paléolitik dumasar sababaraha skéma klasifikasi nu dipaké na arkéologi.
- Mésolitik – Yuga Batu Panengah. Dimimitian dina pungkasan mangsa Pléistosin kira 10000 taun ka tukang nepi ka dipikawanohna tatanén, nu titimangsana teu sarua di masing-masing wewengkon géografis.
- Néolitik – Yuga Batu Ahir, ilaharna nujul ka mitembeyanana agrikultur. Sacara tradisional ieu téh mangrupa pamungkasan yuga batu, nu dituturkeun ku épipaléolitik Pléistosin jeung budaya Mésolitik Holosin awal ku ayana tatanén sarta dipungkas nalika dipakéna parabot logam dina Yuga Tambaga.
- Kalkolitik atawa Énéolitik (ogé disebut "Yuga Tambaga") – parabot-parabot batu jeung logam, teu disaluyuan ku sadaya sarjana. Ieu mangrupa fase tumuwuhna kabudayan manusa.
Yuga Perunggu[édit | sunting sumber]
Yuga Perunggu dimimitian ku sumebarna pakakas tambaga jeung perunggu. Mangsa ieu ditandaan ku beuki majuna téhnologi olah logam sahingga bisa nyieun pakakas perunggu nu teuasna ngéléhkeun pakakas logam alami lianna nu geus aya.
Yuga Beusi[édit | sunting sumber]
Yuga Beusi nyaéta mangsa nalika beusi geus dipaké salaku bahan pakakas pangpunjulna. Mimiti kapanggih di Turki jeung Pagunungan Kaukasus kira 1203 MM, nu salajengna nyebar ka sakuliah kaadaban dunya. Polinésia can kungsi ngalaman Yuga Beusi nepi ka datangna bangsa Éropah antara taun 1500 nepi ka 1750. Yuga Beusi dipungkas ku ayana catetan tinulis.
Tempo ogé[édit | sunting sumber]
Rujukan[édit | sunting sumber]
- Prehistory, Wikipédia édisi basa Inggris (28 Juni 2005).


text:
Kalénder nasional India
Kalénder nasional India (kadang-kadang disebut ogé kalénder Saka) nyaéta kalénder sipil resmi nu dipaké di India. Kalénder ieu dipaké babarengan jeung kalénder Grégori, ku Gazette of India, siaran wartana All India Radio, katut kalénder jeung komunikasi nu dikaluarkeun ku Pamaréntah India.
Istilah ieu bisa nujul ogé kana kalénder Hindu, sarta jaman Saka ilahar dipaké ku kalénder-kalénder nu béda-béda.
Daptar eusi
Struktur kalénder[édit | sunting sumber]
Dina taun kabisat, Chaitra boga 31 poé tur dimimitian ku tanggal 21 Maret. Bulan-bulan dina satengah taun munggaran sakabvhn aboga 31 poé, keur ngitung peta panonpoé nu laun dina wanci ieu nalika ngaliwatan ecliptic.
Ngaran bulan-bulana dicokot tina kalénder bulan-panonpoé Hindu nu aya saméméhna, sahingga sababaraha varéasi dina éjahan geus pasti aya, tur bisa jadi mangrupakeun hiji sumber nu ngabingungkeun kana tanggal-tanggal din ahiji kalénder.
Taun-tauna diitung dina Jaman Saka, nu ngamimitian taun 0na dina taun 78 Jaman Kristen. Pikeun nangtukeun taun kabisat, urang bisa nambahkeun 78 kana taun Saka - lamun hasilna mangrupakeun taun kabisat dina kalénder Grégori, mangka taun Saka ogé bakal mangrupakeun taun kabisat.
Tempo ogé[édit | sunting sumber]
- Kalénder Hindu
- Jaman Saka
- Bangabda, kaléndr nu patali jeung India
Rujukan[édit | sunting sumber]
- Mapping Time: The Calendar and its History by E.G. Richards (ISBN 0-19-282065-7), 1998, pp. 184-185.


text:
Kereta Api Brantas adalah Kereta Api kelas Ekonomi AC yang melayani koridor Stasiun Pasar Senen - Stasiun Kediri via Semarang Poncol di jalur utara. KA ini berada di bawah kendali Daerah Operasi VII Madiun.
KA 155 Brantas berhenti di Stasiun Kertosono, Stasiun Caruban, Stasiun Madiun, Stasiun Paron, Stasiun Walikukun, Stasiun Sragen, Stasiun Solo Jebres, Stasiun Gundih, Stasiun Semarang Poncol, Stasiun Pekalongan, Stasiun Tegal, Stasiun Cirebon Prujakan, Stasiun Jatinegara dan Stasiun Pasar Senen.
Ka 156 Brantas berhenti di Stasiun Haurgeulis, Stasiun Jatibarang, Stasiun Cirebon Prujakan, Stasiun Tegal, Stasiun Pekalongan, Stasiun Semarang Poncol, Stasiun Solo Jebres, Stasiun Sragen, Stasiun Paron, Stasiun Madiun, Stasiun Caruban, Stasiun Kertosono dan Stasiun Kediri.
KA 155 Brantas (Kediri- Jakarta Pasar Senen)
KA 156 Brantas (Jakarta Pasar Senen-Kediri)


text:
Secondhand Serenade
Secondhand Serenade nya éta salasahiji band rock akustik nu dipingpin ku vokalis jeung gitaris John Vesely.[1] Vesely geus ngarilis tilu album studio nepi ka ayeuna tug dingaranan Secondhand Serenade: Awake dina taun 2007, A Twist on My Story taun 2008 jeung Hear Me Now taun 2010.[1] Album munggaranana ngagunakeun rékaman multitrack keur nyieun téhnologi sora, sedengkeun album nu kaduana nyokot jalan nu béda, kalawan ngagunakeun hiji band nu hadé tur synthesizer sangkan bisa ngawangun sora nu sampurna.[1]
Sajarah munggaran[édit | sunting sumber]
John Vesely nyieun Secondhand Serenade di dayeuh tempat manéhna dumuk, Menlo Park di California, Amerika Serikat dina taun 2004.[2] Dina kamekaranana, rekaman munggaran serenade ngan saukur diwangun ku gitar akustik jeung solo vocal. [2]
Vesely digedekeun di San Fransisco Bay Area di kulawarga nu resep kana musik.[2] Manéhna anak ti hiji musisi jazz professional.[2] Alatan kitu, manéhna geus teu ngarasa ahéng ka nu ngaranna musik. [2] Ampir 8 taun maén bass di band-band lokal tur mintonkeun sajumlahing gaya kayaning gaya ska jeung hardcore pikeun rock jeung pop.[2] Sanggeus mangtaun-taun maén bass, Vesely milih maén gitar akustik milu ka Ondrasik’s Five for Fighting. [2]
Vesely mimiti nulis lagu sorangan nalika panggih jeung garwana Candice Vesely.[2] Ngaran Secondhand Serenade sorangan mangrupa salasahiji otobiografi. Numutkeun John Vesley, mimitina mah sabagéan gedé lagunatéh dinyanyikeun ku garwana minangka serenades.
Awake, album solo munggaranana medal dina taun 2005.[2] Taun 2006 Secondhand Serenade jadi artis kahiji independen di My Space.[2] Lagu-laguna dimaénkeun mangjuta-juta kali ngaliwatan situs.[2] Tuluy Secondhand Serenade nandatangan kontrak jeung Glassnote Records, label anyar nu didistribusikeun ku Warner Brothers. [2]
[2] Vesely pipisahan jeung garwana dina taun 2008.[2] Tina pipisahan éta méré idé ka manéhna nepi ka ngaluarkeun album A Twist in My Story.[2]


text:
Bandéra Saudi Arabia
Bandéra Saudi Arabia (Basa Arab: علم المملكة العربية السعودية) nyaéta bandéra anu dipaké ku pamaréntah Saudi Arabia saprak 15 Maret 1973. Bandérana mangrupa bandéra héjo kalawan kaligrafi kalimah syahadat warna bodas sarta hiji pedang warna bodas. Warna héjo nu dipaké di bandéra ieu nyaéta Pantone 330 c / CMYK (%) C 100 - M 0 - Y 50 - K 50[1]
Daptar eusi
Pamakéan[édit | sunting sumber]
Ku sabab kalimah syahadat suci, bandéra ieu heunteu umum dipaké dina kaos atanapi barang lian. Saudi Arabia pernah mrotés kana rancangan bal nu rék dikaluarkeun ku FIFA, midangkeun sadaya bandéra nagara pamilon Piala Dunya Maén Bal 2002, kaasup bandéra Saudi Arabia. Pajabat pamaréntahan Saudi Arabia nyarioskeun yén najong kalimah syahadat ku suku teu bisa ditampi. Usaha lian ku militér AS pikeun mincut haté barudak Apganistan ku cara nyebarkeun bal nu dihiasan ku bandéra, kaasup bandéra Saudi Arabia, ngarah kana unjuk rasa.[2]
Bandéra Saudi Arabia teu pernah dikibarkeun saparo tihang salaku tanda duka cita sabab, ngahandapkeunnana dianggap panghinaan.[3][4]
Bandéra nu biasa teu kénging dipasang vértikal dumasar kana hukum Saudi Arabia. Bandéra vértikal diproduksi husus nu mana kalimah syahadatna sarta pedangna diputer, sanajan ieu téh jarang sakumaha raloba nagara Arab kirang tradisi masang bandéra vértikal.[5]
Galeri[édit | sunting sumber]
-
-
-
-
Bandéra Émirat Diriyah ti 1744 nepi ka 1818 sarta Emirat Nejd ti 1818 nepi ka 1891.
-
Bandéra Émirat Ha'il, 1835 nepi ka 1920
-
Bandéra Émirat Riyadh ti 1902 nepi ka 1921.
-
-
-
-
Bandéra Hejaz ti 1917 nepi ka 1920, dumasar kana Bandéra Pemberontakan Arab.
-
-
Bandéra lian[édit | sunting sumber]
Panji sipil, pikeun pamakéan ku kapal padagang di laut, mangrupa bandéra héjo kalawan bandéra nagara di kanton kalawan wates bodas. Panji karajaan mangrupa bandéra nagara kalawan tangkal palem jeung pedang di canton-na.
-
-
-
-
-
Panji AU (Rasio: 2:3)
-
Panji Karajaan (Rasio: 2:3)
-
-
Rujukan[édit | sunting sumber]
- ↑ Flags of the World - Saudi Arabia
- ↑ Leithead, Alastair, "'Blasphemous' balls anger Afghans", BBC News Online, 2007-08-26. Disalin 2007-08-26.
- ↑ http://flagspot.net/flags/sa.html#half
- ↑ "Saudi King Fahd is laid to rest", BBC News, 2 August 2005.
- ↑ Saudi Arabia, FOTW Flags Of The World, 19 Januari 2008. Diaksés 13 Méi 2009.
Tumbu kaluar[édit | sunting sumber]
- Saudi Arabia dina Flags of the World
- World Flags Information, Saudi Arabian page
- Saudi Arabian flag and associated information


text:
Jupiter
Yupiter atawa Jupiter nyaéta planét pangdeukeutna kalima ti panonpoé sanggeus Mérkurius, Vénus, Bumi, sarta Mars.
Jarak rata-rata antara Jupiter jeung Panonpoé nyaéta 778,3 juta km. Jupiter nyaéta planét pangbadagna sarta pangbeuratna kalawan diaméter 14.980 km sarta ngabogaan massa 318 kali massa bumi. Période rotasi planét ieu téh 9,8 jam, sedengkeun période révolusina nyaéta 11,86 taun.
Di kulit planét ieu aya titik beureum raksasa. Atmosfir Jupiter ngandung hidrogén (H), hélium (He), métana (CH4), sarta amonia (NH3). Suhu di kulit planét ieu ti -140oC nepi ka 21oC. Kawas planét séjén, Jupiter kasusun ku unsur beusi sarta unsur beurat séjénna. Jupiter ngabogaan 63 satelit, di antarana Io, Europa, Ganymede, Callisto (bulan-bulan Galilean).
Ringkesan[édit | sunting sumber]
Jupiter biasana jadi objék pangcaangna kaopat di langit (sanggeus panonpoé, bulan jeung Vénus); tapi dina waktu nu tangtu Mars katémbong leuwih caang batan Jupiter.
Galeri[édit | sunting sumber]
-
Pabeungeutan Yupiter hasil motrét Voyager


text:
SeMeSan
Jang Imat nyampeurkeun tuluy nanya ka ninina si Nana.
Imat, "Punten Ni, ari Nana aya di ompok deh?"
Nini, "Aya bieu mah di tukang keur semesan sosoranganan wae handapeun tangkal kopo."
Imat, "Haaarr...ari nini, piraku maen batminton sosoranganan?"
Nini, "Lain keur batminton, tapi keur semesan, eta geuning nu sok dipencetan ku indung leungeun make hempon."
Imat, "Oohh...sanes semesan atuh Ni, tapi SMS-an eta mah. Kunaon dipencetana ku indung leungeun henteu ku cinggir nya Ni?"
Nini, "Bieung ah, teu nyararaho kuring mah."
Imat, "Ari cinggir mah paranti meresihan rorompok korong."
Nini, "Nurustunjung siah, kuring keur ngawedang yeuh!"
Imat, "He-he, punen Ni, heureuy. Mangga atuh, rek ka tukang nyampeur si Nana, bisi kumaha onam..!"
Nini, "Nos! Kaditu sampeurkeun bege!"


text:
Khalifah bin Salman Al-Khalifah
Khalifah bin Salman Al-Khalifah (Basa Arab: خليفة بن سلمان آل خليفة; gumelar 24 Nopémber 1935; umur 79 taun) nyaéta Perdana Mentri Bahrain ti 1971. Anjeunna masih mibanda jabatanna, sanajan dina Konstitusi taun 2002 anjeunna teu gaduh deui sababaraha kakawasaan, kalawan Hamad mibanda kakawasaan nunjuk sareng (bareng jeung parlemén) ngeureunkeun mentri.
Tingali ogé[édit | sunting sumber]
Tumbu kaluar[édit | sunting sumber]
- Khalifa's biography – loka resmi Kamentrian Luar Nagri Karajaan Bahrain
- Citakan:Worldcat id